Dokumentforløb : B8-0659/2015\nBas Eickhout, Igor Šoltes for Verts/ALE-Gruppen\n– der henviser til Kommissionens meddelelse om Kommissionens arbejdsprogram for 2015 (COM(2014)0910),\n– der henviser til Kommissionens meddelelse med titlen "Bedre regulering for bedre resultater" (COM(2015)0215),\n– der henviser til "de fem formænds rapport" af 22. juni 2015 med titlen "Fuldførelse af EU's Økonomiske og Monetære Union";\n– der henviser til den eksisterende rammeaftale om forbindelserne mellem Europa-Parlamentet og Kommissionen, navnlig bilag 4,\nA. der henviser til, at Den Europæiske Union i forbindelse med den vedvarende krise har brug for modige forslag, der sigter mod øget politisk legitimitet, styrket tillid blandt borgerne og et tættere samarbejde om social-, økonomi- og pengepolitik;\nB. der henviser til, at Kommissionens formand gør ret i at antage, at resultatet af det seneste valg til Europa-Parlamentet var en opfordring til forandring fra borgerne, og at der er behov for en "ny start";\nC. der henviser til, at meddelelsen om Kommissionens arbejdsprogram for 2015 er struktureret som et ægte "politisk program" omkring nogle få målrettede politiske mål, og at dette rent faktisk er med til at give europæisk politikudformning mening og bidrager til en mere politisk læsning af Kommissionens handlinger;\nD. der henviser til, at dette program sammenholdt med kollegiets aktiviteter i løbet af dets første år tydeligt viser en stærk neoliberal farvning inden for mange centrale politikområder (handel, beskæftigelse, landbrug etc.), selv om det indeholder nogle værdifulde første skridt på presserende og betydningsfulde områder (lobbyregister, beskatning, ressourceeffektivitet etc.);\nE. der henviser til, at strukturen, overskriften og ordlyden i Kommissionens prioriteter ignorerer de katastrofale virkninger af sparepolitikkerne og klart nedgraderer sociale og miljømæssige forhold som mindre bekymringer, der alle er underordnet den hypotetiske tilbagevenden til vækst, og ignorerer skaderne på samfundet og borgerne ved den stigende ulighed og miljøkrisen;\nF. der henviser til, at dette næsten ensidige fokus på forældede politikker og udbudsside-økonomi overskygger henvisningerne til social retfærdighed og ulighed, folkesundhed, uddannelse, kultur og mange områder, der er lige så afgørende for genstarten af den økonomiske aktivitet, som de er for kernen og hjertet i de europæiske samfund;\nG. der henviser til, at Kommissionen er vogteren af EU-traktaterne, hvori bæredygtig udvikling, social retfærdighed, solidaritet og de europæiske borgeres grundlæggende rettigheder til et rent miljø og et højt niveau af miljøbeskyttelse er nedfældet;\nH. der henviser til, at bekymringerne omkring ånden i Kommissionens dagsorden for "bedre regulering", især når det handler om vigtig miljølovgivning og sociallovgivning, er berettigede i betragtning af Kommissionen, navnlig førstenæstformand Timmermans', holdninger;\nI. der henviser til, at ønsket om at mindske lovgivningsmæssige byrder, hvor disse er unødvendige eller forældede, er vidt udbredt, men at flere henstillinger klart viser en afreguleringshensigt, som er ødelæggende for vigtige europæiske rettigheder og/eller standarder;\nJ. der henviser til, at en reduktion af de samlede omkostninger for erhvervslivet ved regulering ikke må ske på bekostning af den sundhed, sikkerhed og miljøbeskyttelse, som disse bestemmelser giver EU's borgere, arbejdstagere og forbrugere;\nPrioriteterne i 2016: bæredygtighed, social og økonomisk retfærdighed, grundlæggende rettigheder og borgerrettigheder og øgede midler til EU-foranstaltninger\n1. deler Kommissionens bekymringer over den alvorlige tilstand, Unionen befinder sig i på nuværende tidspunkt, og det presserende behov for betydelige investeringer for at bryde det nuværende stagnationsmønster; finder det imidlertid beklageligt, at Kommissionens såkaldt "nye start" først og fremmest afspejler prioriteterne i Europa før krisen, hvorved man vælger at opretholde de ortodokse rammer for de økonomiske politikker, der førte til krisen, og ikke fuldt ud erkender, hvad det 21. århundredes Europa virkelig har brug for, og hvad europæerne faktisk kræver; fremhæver i denne forbindelse behovet for en ny industriel strategi, som f.eks. "Renaissance of Industry for a Sustainable Europe" ((RISE) - en renæssance i industrien med henblik på et bæredygtigt Europa), der kombinerer bæredygtighed og konkurrenceevne gennem bl.a. energi- og ressourceeffektivitet;\n2. opfordrer indtrængende Kommissionen til at gøre bæredygtighed til kernen i enhver solid, fremtidsorienteret økonomisk politik med sigte på at løse krisen, og sikre, at der er substans i dette og fremtidige arbejdsprogrammer via en separat overskrift med fokus på omfattende og hurtig gennemførelse af det 7. miljøhandlingsprogram og forberedelserne til en ny EU-strategi for bæredygtig udvikling; mener, at de projekter, der udvælges af den garantifond, der understøtter den såkaldt Juncker-plan, skal modsvare disse prioriteter; understreger, at der er behov for en ny, ambitiøs og sammenhængende bæredygtig industriel strategi, idet der har været for ringe politisk fokus på dette afgørende politikområde, især i forbindelse med pakken om cirkulær økonomi; insisterer på, at de offentlige investeringer skal fokusere på energiomstilling, miljømæssigt innovative SMV'er, forskning og uddannelse; er imod at omdirigere allerede planlagte EU-programmidler, såsom forsknings- og innovationsbevillinger under Horisont 2020, til projekter af ringere kvalitet eller uholdbare projekter;\n3. forventer, at Kommissionen foreslår lovgivning i 2015 under den almindelige lovgivningsprocedure med henblik på at gennemføre klima- og energirammen for 2030, og opfordrer til, at Kommissionen forelægger denne som en pakke (ETS, beslutningen om indsatsfordeling, direktivet om brændstofkvalitet samt lovgivning, der omfatter emissioner fra landbrug, skovbrug og anden arealanvendelse); gentager, at det er nødvendigt at tydeliggøre drivhusgasvirkningen af de forskellige anvendelser af skovbiomasse til energi og at finde frem til de anvendelsesformer, der kan give de størst mulige modvirkningsgevinster inden for de politikrelevante tidsrammer og at fremsætte forslag om bæredygtighedskriterier for anvendelse af biomasse til energi;\n4. forventer, at Kommissionen forelægger forslag til retsakter i rette tid under den almindelige lovgivningsprocedure med henblik på at oprette energiunionen, herunder gennemførelsen af en klima- og energiramme for 2030; gentager sin modstand mod finansiering af fossile brændstoffer og atomkraft;\n5. opfordrer Kommissionen til at sikre fuldstændig gennemførelse af direktivet om vedvarende energi, 2009/28/EF, såvel som forslagene, herunder fra Parlamentet, om effektiv regulering med henblik på at muliggøre opfyldelsen af ambitiøse og bindende mål for vedvarende energi for 2030;\n6. opfordrer Kommissionen til i overensstemmelse med de forpligtelser, der er fastsat i den 7. miljøhandlingsplan, at forelægge forslag til at udvide kravene vedrørende inspektioner og de bindende kriterier for effektiv medlemsstatsinspektion og ‑overvågning til en større del af Unionens miljølovgivning samt til at sikre effektiv adgang til domstolsprøvelse af miljøspørgsmål for at gennemføre Århuskonventionen fuldt ud;\n7. opfordrer til, at evalueringen af energieffektivitetsdirektivet og direktivet om bygningers energimæssige ydeevne (bygningsdirektivet) færdiggøres hurtigst muligt, så Kommissionen kan sikre, at denne lovgivning gennemføres fuldt ud og forelægge forslag om ændring af direktiverne under den almindelige lovgivningsprocedure inden udgangen af 2016; minder i denne forbindelse om det løfte, kommissionsformand Juncker har afgivet om et bindende energieffektivitetsmindstemål for 2030 på 30 %, og insisterer på, at Kommissionen, når den reviderer disse direktiver, fuldt ud tager Parlamentets holdninger til dette spørgsmål og princippet om "energieffektivitet først" med i betragtning;\n8. opfordrer Kommissionen til hurtigst muligt at fremlægge en særlig ramme for imødegåelse af indvirkningen af transport på klimaforandringerne; opfordrer Kommissionen til at færdiggøre sin evaluering af forordningen om CO2-emissioner fra biler og forelægge et ambitiøst forslag med et mål for 2025; opfordrer endvidere Kommissionen til at se på emissionerne fra tunge køretøjer;\n9. forventer, at Kommissionen i 2016 på grundlag af sin høringsmeddelelse i 2015 forelægger ny lovgivning under den almindelige lovgivningsprocedure om energimarkedets overordnede udformning, detailmarkedet og eget forbrug;\n10. er meget skuffet over det forslag, der blev forelagt den 22. april 2015 om ændring af forordning (EF) nr. 1829/2003 for så vidt angår medlemsstaternes mulighed for at begrænse eller forbyde anvendelse af genetisk modificerede fødevarer og foderstoffer på deres område, som ikke gør noget ved det erkendte demokratiske underskud i godkendelsesproceduren for GMO'er, selv om Kommissionens arbejdsprogram for 2015 havde åbnet mulighed for en evaluering af beslutningsprocessen for godkendelse af GMO'er; forventer, at Kommissionen samarbejder konstruktivt med lovgivningsmyndighedens to grene for at opnå en reel demokratisering af godkendelsesproceduren, også for så vidt angår ansøgninger om dyrkning af GMO'er;\n11. forventer, at Kommissionen samarbejder konstruktivt med Parlamentet om kloningsforslaget fra december 2013 med henblik på at nå frem til en aftale, der tager hensyn til forbrugernes forventninger og dyrevelfærdsinteresser og dermed fastsætter strenge regler for fødevarer, der stammer fra afkom af klonede dyr;\n12. opfordrer til, at kravene om miljøvenligt design i produktlovgivning forstærkes og udvides som led i et nyt og mere ambitiøst forslag om cirkulær økonomi for at øge ressourceeffektiviteten på cirklens produktside;\n13. glæder sig over den opmærksomhed, der er på grønne jobs, miljøinnovation, økoindustrier, pakken om arbejdskraftmobilitet og pakken om beskæftigelsesegnethed med en opfølgning på ungdomsgarantien, men kræver konkrete foranstaltninger i overensstemmelse hermed; er bekymret over, at den erklærede "prioritering" af jobskabelse ikke er GD for Beskæftigelses ansvar, men er ved at blive udviklet af aktører i Kommissionen uden erfaring inden for beskæftigelse og jobskabelse, selv om jobskabelse faktisk er rygraden i beskæftigelsespolitikken; betvivler derfor Kommissionens tilsagn om at skabe kvalitetsjob, der virkelig er "til gavn for borgerne", og frygter, at der i stedet foretages investeringer uden jobpotentiale;\n14. beklager dybt det uafladelige fravær af konkrete forslag til imødegåelse af den stigende ulighed og den akutte sociale situation, som budgetstramningspolitikkerne har forårsaget, især i trojkaens programlande; opfordrer Kommissionen til at arbejde frem imod en social mindstebeskyttelse for at sikre, at EU-borgerne kan nyde godt af et minimumsniveau af social beskyttelse hele livet igennem (adgang til prismæssigt overkommelige boliger, adgang til passende sundhedspleje, en ret til børnepasning, minimumsstandarder for indkomstsikkerhed, herunder pensioner, eller en tilsvarende social mindstebeskyttelse osv.);\n15. bemærker forslaget om en dybere og mere retfærdig ØMU; forventer ikke desto mindre mere ambitiøse og omfattende forslag, herunder en køreplan hen imod en meningsfuld og kontracyklisk finanspolitisk kapacitet for ØMU'en, der også imødegår asymmetriske chokvirkninger, og yderligere forslag med sigte på at gøre de europæiske miljø- og socialpolitiske mål til bindende, evaluerede og bæredygtige investeringsvenlige budgetmål;\n16. bemærker den stigende opmærksomhed på begrebet "CO2-boble" i Den Europæiske Centralbank og Rådet for Finansiel Stabilitet; opfordrer Kommissionen til at medtage dette spørgsmål i sin kapitalmarkedsunion, og beklager dybt, at det ikke var med i den pågældende grønbog; opfordrer Kommissionen til at fastsætte gennemsigtighedskrav for finansielle investeringers CO2-aftryk, f.eks. i direktivet om ikke-finansiel rapportering;\n17. glæder sig over det første skridt i retning af øget skattemæssig retfærdighed som modvægt til den vedvarende aggressive skatteplanlægning, der fratager Europa dets legitime og nødvendige budgetmidler, i form af en stramning af medlemsstaternes forpligtelse til at udveksle oplysninger om skatteaftaler; finder det imidlertid afgørende, at der fremsættes ændringsforslag til moder- og datterselskabsdirektivet og direktivet om rentebetalinger og andre ydelser for at få lukket eksisterende smuthuller;\n18. glæder sig over, at det fælles konsoliderede skattegrundlag (FKSSG) genindføres, mens man som et første hurtigt skridt lukker de største smuthuller i moder- og datterselskabsdirektivet og direktivet om rentebetalinger og andre ydelser;\n19. anmoder Kommissionen om at anvende EU's selskabsret til at pålægge alle multinationale selskaber gennemsigtighed på skatteområdet og indføre strenge krav til skuffeselskaber for i realiteten at udelukke dem;\n20. ser frem til at bidrage til strategien for en ny, integreret tilgang til det indre marked for varer og tjenesteydelser, som især fokuserer på de sektorer, der har det største økonomiske potentiale; anmoder Kommissionen om at basere denne strategi på et højt niveau af sikkerhed og forbrugerbeskyttelse og om at sikre rettidig og korrekt gennemførelse af den eksisterende lovgivning, inden den for tidligt foreslår ny eller revideret lovgivning;\n21. imødeser Kommissionens opfølgning på løfter, der er givet i strategien for det digitale indre marked i Europa, navnlig reformer af ophavsrettigheder, geografisk blokering og gennemgangen af forsyningspligtdirektivet og e-datadirektivet; advarer mod at bringe sociale og arbejdsmæssige vilkår i fare i forsøget på at mindske omkostningerne ved pakkeudbringning og minder om, at omkostningseffektive udbringningstjenester bør indbefatte kvalitet, både for dem der leverer, og dem der modtager sådanne tjenesteydelser; fremhæver at det er nødvendigt at finde balancen mellem ytringsfrihed og retsligt tilsyn og ansvar, når man skal tackle ulovligt indhold på internettet, og samtidig anvende "følg pengene"-princippet ved håndhævelse af bestemmelserne;\n22. opfordrer Kommissionen til mere grundigt at overveje, hvordan digitaliseringen kan være drivkraft for den økologiske og social omstilling af økonomien og dens konsekvenser;\n23. er dybt bekymret over den voksende regionale ulighed i Europa siden krisens begyndelse og beklager derfor, at EFSI ikke målrettes mod de EU-regioner, der er hårdest ramt af investeringsmanglen og høj arbejdsløshed; forventer at Kommissionen gør nærmere rede for sin holdning til den urbane dimensions fremtid og den territoriale dagsorden/territorial samhørighed, og at den undersøger relationerne mellem EFSI og samhørighedspolitikken ved på hvert enkelt stadie at vurdere, hvordan EU-garantien fungerer og anvendes;\nGrundlæggende rettigheder og borgerdeltagelse\n24. glæder sig over den europæiske dagsorden for migration, som blev vedtaget den 13. maj 2015 og fokuserer på en række initiativer med henblik på udvikling af en mere holistisk tilgang til migration; er stærkt imod den problematiske og vildledende sammenkobling af migration og sikkerhedsspørgsmål, som laves i den højtstående repræsentants initiativ til at træffe militære foranstaltninger i forbindelse med bekæmpelsen af menneskesmugling;\n25. glæder sig over Kommissionens forslag om at flytte flygtninge væk fra Italien og Grækenland, men opfordrer indtrængende Kommissionen til også at udvikle bindende instrumenter for en menneskerettighedsbaseret tilgang til mennesker, der søger beskyttelse mod krig og forfølgelse i EU, ved at skabe effektive måder hvorpå flygtninge kan rejse lovligt ind i EU; opfordrer Kommissionen til at fremme byrdefordeling og solidaritet mellem medlemsstaterne; opfordrer Kommissionen til også hurtigt at fremlægge en plan for udvikling af lovlige ruter for arbejdstagermigration som led i den europæiske dagsorden for migration;\n26. bemærker, at den retsstatsmekanisme, som Kommissionen foreslog i maj 2014, ikke er tilstrækkelig til at imødegå krænkelser af retsstaten og de grundlæggende rettigheder i medlemsstaterne; opfordrer Kommissionen til at forelægge et forslag om oprettelse af en effektiv EU-mekanisme for demokrati, retsstat og grundlæggende rettigheder, som bygger på en række objektive indikatorer til gennemførelse af en upartisk årlig vurdering af situationen i alle medlemsstater og indbefatter en evaluering foretaget af EU-agenturet for grundlæggende rettigheder, såvel som passende bindende og korrigerende mekanismer, såsom traktatbrudsprocedurer og procedurer i henhold til artikel 7 i TEU, for at fylde de eksisterende huller og muliggøre en automatisk og gradvis respons på krænkelser af retsstaten og de grundlæggende rettigheder på medlemsstatsniveau;\n27. opfordrer Kommissionen til at foreslå lovgivningsmæssige initiativer til bekæmpelse af alle former for vold mod kvinder og kønsbaseret vold; opfordrer Kommissionen til at iværksætte proceduren for EU's tiltrædelse af Europarådets konvention om forebyggelse og bekæmpelse af vold mod kvinder og vold i hjemmet (Istanbulkonventionen), som Parlamentet gentagne gange har opfordret til;\n28. støtter kraftigt initiativet med et obligatorisk åbenhedsregister, men giver udtryk for alvorlig bekymring over, at det vil være baseret på en interinstitutionel aftale og dermed ikke er bindende for lobbyister og obligatorisk; gentager derfor Parlamentets krav om et lovgivningsmæssigt forslag; opfordrer Kommissionen til yderligere at styrke sin indsats på korruptionsbekæmpelsesområdet og mere specifikt at fokusere på at tackle misbrug af EU-midler og skattesvig i Unionen;\n29. roser Kommissionens åbenhedsinitiativ, der omfatter offentliggørelse af kontakter mellem kommissærer, kabinetter, generaldirektører og lobbyister; er bekymret over det store antal undtagelser fra offentliggørelse; foreslår, at Kommissionen begynder at offentliggøre disse møder på et centralt sted i stedet for på 89 individuelle websteder;\n30. mener, at en revision af forordningerne om det europæiske borgerinitiativ (ECI) er presserende for at lette de administrative og tekniske krav, redesigne systemet til online-underskriftindsamling, så det bliver mere brugervenligt og tilgængeligt for mennesker med handicap, harmonisere mekanismen til kontrol af støtten i hver enkelt medlemsstat, tilvejebringe øget retsbeskyttelse for borgerudvalg, overveje at finansiere ECI'er over EU-budgettet, give mulighed for ordentlig opfølgning på vellykkede ECI'er og give EU-borgere, der ikke er statsborgere i det land, hvor de er bosiddende, mulighed for at underskrive i bopælslandet, eftersom de administrative processer er ved at blive så besværlige og mystiske, at det kun forøger den fjendtlige indstilling til det europæiske projekt;\n31. glæder sig over Kommissionens støtte til det initiativ, som medlemsstaternes uddannelsesministre har taget (den 17. marts 2015 i Paris), med hensyn til at udveksle god praksis om uddannelse, medborgerskab og forebyggelse af radikalisering; opfordrer indtrængende Kommissionen til at følge op på og tage de nødvendige skridt til at føre denne erklæring ud i livet ved at overvåge de foranstaltninger, der træffes på medlemsstatsplan, og ved at sætte særligt fokus på de europæiske skoleprojekter under Erasmus+, som hidtil har været forbigået i den nye ramme;\n32. opfordrer indtrængende Kommissionen til at støtte programmet "Europa for Borgerne" bedre med flere midler, da dette er det eneste program, der sigter mod at opretholde en direkte kontakt med NGO'er og borgere, der er involveret i spørgsmål og emner, som vedrører EU's samfund;\nØgede midler til EU-foranstaltninger\n33. kræver en fuldt udbygget revision af FFR efter valget og ikke kun en teknisk gennemgang, som et middel til at mobilisere EU-budgettet og derved bidrage til genopretningen af den europæiske økonomi, sikre at Europa 2020-strategien bliver en succes, støtte EU's internationale forpligtelser efter 2015 og tackle det voksende betalingsproblem strukturelt;\n34. opfordrer indtrængende Kommissionen til at vedtage alle operationelle programmer for finansieringsperioden 2014-2020 og, i tilfælde af at nogen mangler at blive vedtaget, mobilisere alle sine ressourcer for at hjælpe de pågældende medlemsstater;\nTilbagetrækning, Refitprogrammet og "dagordenen for bedre regulering"\n35. udtrykker alvorlig bekymring over Refitprogrammet generelt og over, at arbejdet med forenkling af lovgivningen er blevet et påskud for at sænke ambitionsniveauet i spørgsmål af afgørende betydning for arbejdstageres og forbrugeres sikkerhed og velbefindende, eller i miljøspørgsmål; mener, at forenkling handler om kvalitet, og er modstander af enhver form for kvantitative mål på dette område;\n36. mener, at konsekvensanalyser aldrig bør erstatte politiske beslutninger eller forårsage forsinkelser i lovgivningsprocessen og ikke kun bør fokusere på omkostnings- og prismæssig konkurrencedygtighed og potentielle tabere af markedsandele, men også på offentlige goder, innovation, potentielle vindere af markedsandele og de grundlæggende rettigheder;\n37. er stærkt imod tanken om prioritetsbehandling i lovgivningsprocessen med henblik på at forenkle og mindske den lovgivningsmæssige byrde, idet lovene har til formål at øge niveauet af borgernes politiske og sociale rettigheder, og det bør betragtes som prioriteter at forbedre sundheden og miljøet;\n38. bemærker, at fugledirektivet og habitatdirektivet indgår i den kvalitetskontrol, der skal være færdig i 2016; understreger generelt, at denne proces ikke må ses som et påskud for at sænke ambitionsniveauet inden for spørgsmål af afgørende betydning for miljøbeskyttelsen, og i særdeleshed, at disse direktiver udgør hjørnestenen i Europas bestræbelser på at bremse tabet af biodiversitet og genoprette ødelagte økosystemer, og at deres lovgivningsmæssige rammer er både fleksible og moderne og er rammer, inden for hvilke erhvervslivet kan tilpasse sig og operere med succes; er derfor modstander af, at disse direktiver åbnes for revision;\n39. glæder sig over, at Kommissionen er åben over for at overveje indvirkningen af klima- og energipakken for 2030 på direktivet om nationale emissionslofter; mener imidlertid ikke, der er behov for et ændret forslag, men at der bør tages hånd om spørgsmålet om tilpasning af klima- og energipolitikken i forbindelse med fremtidige interinstitutionelle forhandlinger; minder om, at revisionen af direktivet om nationale emissionslofter er mere end 10 år forsinket, og at yderligere forsinkelser kun vil underminere beskyttelsesniveauet for borgerne og miljøet;\n40. opfordrer til, at evalueringen af direktivet om brændstofkvalitet og forordningen om reduktion af CO2-emissioner fra lette køretøjer afsluttes så hurtigt som muligt, så Kommissionen kan stille forslag om ændring af dem i 2015; tilskynder Kommissionen til bedre at integrere EU-målene for klimabeskyttelse og energiforbrug i sin transportpolitik, især inden for vej-, luft- og søtransport;\n41. tilskynder Kommissionen til at sætte skub i sit arbejde for en bedre regulering og håndhævelse af passagerrettigheder baseret på fair konkurrence mellem transportformerne og medtage en sammenhængende ramme af kriterier for korrekt prisfastsættelse og internalisering af eksterne omkostninger i sine forslag om vejpakken samt til at optrappe sine foranstaltninger for at reducere dødsfald og alvorlige kvæstelser i overensstemmelse med EU-målene for sikkerhed på vejene; anmoder Kommissionen om i forbindelse med sin revision af hvidbogen om transport at evaluere sit arbejde med målene og de 40 initiativer i hvidbogen fra 2011;\n42. kritiserer skarpt Kommissionens meddelelse om, at den trækker sit forslag om revision af direktiv 92/85/EØF om forbedring af sikkerheden og sundheden under arbejdet for arbejdstagere, der er gravide, og om barselsorlov tilbage, og den omstændighed, at den bøjer sig for erhvervslivets krav; understreger, at det er nødvendigt at revidere Rådets direktiv 92/85/EØF for at opnå tiltrækkelige minimumsstandarder for retten til barsels- og fædreorlov i hele EU og derfor at forbedre sundheden og sikkerheden for arbejdstagere, der er gravide, som lige har født, eller som ammer, således at man overvinder de demografiske udfordringer og samtidig mindsker uligheden mellem mænd og kvinder; noterer sig EU-Domstolens dom (C-409/13) af 14. april 2015 vedrørende Kommissionens ret til at trække et forslag tilbage, der endnu en gang bekræfter de særlige betingelser, som Kommissionen skal opfylde, bl.a. ved at leve op til sin forpligtelse til at give Parlamentet og Rådet en begrundelse for tilbagetrækningen og ved at overholde principperne om kompetencetildeling, institutionel balance og loyalt samarbejde, således som EU-traktaten foreskriver; forudser på denne baggrund et annullationssøgsmål fra Parlamentet mod Rådet og Kommissionen i henhold til artikel 263 TEUF;\n43. støtter kraftigt Kommissionen i dens mål om at evaluere Rådets forordning (EF) nr. 428/2009 om eksport af teknologier med dobbelt anvendelse; glæder sig over Kommissionens igangværende arbejde og dens intention om at forelægge et nyt lovgivningsmæssigt forslag i første halvår af 2016; minder om det presserende behov for at regulere den kommercielle eksport af teknologier med dobbelt anvendelse og imødegå den potentielt skadelige eksport af IKT-produkter og -tjenesteydelser til tredjelande; opfordrer Kommissionen til at medtage effektive sikkerhedsforanstaltninger for at forhindre, at denne eksportkontrol på nogen måde skader forskning, herunder videnskabelig forskning og forskning i it-sikkerhed uden kriminelt formål;\n44. mener, at man har nået grænsen for Europa-Parlamentets og Rådets direktiv 2006/54/EF af 5. juli 2006 om gennemførelse af princippet om lige muligheder for og ligebehandling af mænd og kvinder i forbindelse med beskæftigelse og erhverv, og at det er nødvendigt at opdatere det, hvilket FEMM-udvalget for nylig bekræftede i Záborská-betænkningen; opfordrer Kommissionen til at udarbejde det forslag til retsakt, der kan erstatte den eksisterende retsakt, som er ineffektiv og ikke kan håndhæves, fordi den kønsbestemte lønforskel trods utallige kampagner, mål og foranstaltninger i de senere år fortsat er meget stor;\n45. kræver, at forslaget om forretningshemmeligheder, som der i øjeblikket forhandles om i JURI, trækkes tilbage, da dets konsekvenser for de grundlæggende rettigheder og potentielle konkurrencebegrænsende virkninger, især for små og mellemstore virksomheder, ikke er blevet analyseret; understreger endvidere, at det nuværende forslag skaber juridisk usikkerhed med hensyn til retten til adgang til information og arbejdstagernes mobilitet, og at dets smuthuller og uklarhed vil kunne misbruges til at overbeskytte kommercielle oplysninger imod almenhedens interesse;\n46. mener, at en omfattende evaluering af EU's handelspolitiske strategi bør tage højde for det faktiske nettobidrag til jobs og vækst og forbedre strategiens sammenhæng med EU's udviklingsmål, klimamål, miljøprioriteringer og menneskerettighedsstandarder; opfordrer endvidere indtrængende Kommissionen til at ændre sin praksis vedrørende fuld demokratisk offentliggørelse af dokumentationen til støtte for forhandlingsprocessen;\n47. glæder sig over den incitamentsbaserede tilgang til ENP-landene, som er baseret på fortjenstfuldhed og differentiering, og opfordrer i denne forbindelse Kommissionen til at etablere mekanismerne til gennemførelse af "mere for mere"-princippet, hvilket også indebærer "mindre for mindre" for de lande, der ikke viser nogen vilje til at gå i konstruktiv dialog med EU, og til klart at definere de relevante benchmarks, indikatorer og kriterier;\n48. finder det beklageligt, at formanden for Kommissionen, Jean-Claude Juncker, har gjort sig til fortaler for tanken om, at der ikke vil ske nogen yderligere udvidelser i løbet af de næste fem år; mener, at en sådan udtalelse kan undergrave EU's troværdighed på Vestbalkan, skabe en farlig præcedens og i strategisk henseende svække opfattelsen af Unionen i det stadig mere ustabile østlige naboskabsområde; minder om den afgørelse, som EU's stats- og regeringschefer traf på Det Europæiske Råds møde i 2003 (Thessaloniki), hvori det anføres, at alle lande på Vestbalkan fortsat har udsigt til at kunne blive EU-medlemsstater; minder om, at kun en sådan udsigt kan motivere de pågældende lande, som geografisk set er omringet af EU-medlemsstater, til at gennemføre de nødvendige reformer og bringe sig på linje med gældende EU-ret;\n49. opfordrer Kommissionen til at optrappe bistanden til, koordineringen, overvågningen og udvekslingen af god praksis mellem Georgien, Moldova og Ukraine med henblik på at fremskynde den faktiske gennemførelse af associeringsaftalerne og til at forbedre disse landes integrering i EU's politikker;\n50. opfordrer Kommissionen til at forhindre anvendelsen af EU-budgetmidler til forsvar eller forskning i teknologi med dobbelt anvendelse, hvilket i øjeblikket planlægges inden for rammerne af et pilotprojekt om FSFP, der handler om forskning; opfordrer indtrængende Kommissionen til at forsvare en rent civil definition af relevante EU-fonde, såsom Horisont 2020 og social-, regional- og strukturfondene; minder om, at det er nødvendigt at reducere overskydende kapacitet, dårlig forvaltning, korruption, opsplitning og den ringe grad af gennemsigtighed i de europæiske forsvarssektorer; tilskynder Kommissionen til at lægge pres på medlemsstaterne med hensyn til korrekt gennemførelse af direktiv 2009/81/EF om offentlige udbud og opfordrer til yderligere foranstaltninger for så vidt angår indførelsen af strenge interne markedsregler;\n51. bemærker, at der ikke er nogen tydeligt defineret meddelelse om arbejdsprogrammet for 2016; giver ikke desto mindre udtryk for stærk bekymring over, at nogle centrale områder og vigtige initiativer vil blive udeladt i dets nuværende form; opfordrer derfor Kommissionen til at genoverveje og medtage følgende forslag:\n– en "social vetoret" eller en hvilken som helst mekanisme, der kan forhindre, at EU-lovgivning træder i kraft, hvis dens virkninger vil være til skade for de fattigste, øge uligheden eller forringe sociale rettigheder\n– en revision af arbejdstidsdirektivet med henblik på at skaffe sig af med forbeholdet om en gennemsnitlig arbejdstid på 48 timer om ugen\n– et forslag til direktiv om adgang til offentlig information i medlemsstaterne,\n– et forslag til forordning om sikkerheden ved informationsteknologiske produkter og tjenesteydelser på EU-markedet\n– en tilpasning af EU-reglerne for offentlige udbud, således at kildekoderne for alle informationsteknologiprodukter eller -tjenester gøres tilgængelige for de relevante myndigheder\n– et forslag om at færdiggøre bankunionen med en køreplan for en fælles indskydergarantiramme\n– et lovgivningsmæssigt forslag med henblik på at integrere ressourceeffektivitet og enhedskapitalomkostninger i en forbedret og revideret procedure i forbindelse med makroøkonomiske ubalancer, som er mere symmetrisk og effektiv\n– en revision af revisionsdirektivet for at forhindre revisionsfirmaer i at yde skatterådgivning\n– en revision af regnskabsdirektivet med henblik på at udvide virksomheders landeopdelte skattemæssige forpligtelser til alle sektorer, og desuden at forpligte virksomhederne til at offentliggøre de skatteaftaler, de begunstiges med af medlemsstater og tredjelande\n– et nyt forslag om adgang til domstolsprøvelse på miljøområdet for at sikre gennemførelsen af Århus-konventionen i EU\n– et lovgivningsmæssigt forslag om miljøinspektioner som et vigtigt instrument til at bidrage til en fuldstændig gennemførelse af miljølovgivningen i EU\n– harmoniserede og bindende retlige rammer for udforskning og udvinding af ukonventionelle brændstoffer ved hjælp af hydraulisk frakturering som opfølgning på evalueringen af de pågældende henstillinger fra Kommissionen\n– meddelelsen med titlen "Opbygning af et bæredygtigt europæisk fødevaresystem", som GD AGRI, ENVI og SANCO's kommissærer nåede til enighed om i april 2014\n– videnskabeligt baserede horisontale kriterier for hormonforstyrrende stoffer, og derigennem opfyldelse uden yderligere forsinkelse af Kommissionens forfaldne retlige forpligtelser\n– en ny rammelov for dyrevelfærd, der fastsætter mindstekrav for EU's dyrevelfærdsstandarder for alle kategorier af dyr\n– en EU-køreplan for cykling ledsaget af støttende og fremmende foranstaltninger\n– et lovforslag om forskellige former for orlov (fædreorlov, adoptionsorlov, omsorgs- og plejeorlov) med henblik på at skabe en bedre balance mellem arbejds-, familie- og privatliv, hvilket samtidig vil kunne løse op for blokeringen i Rådet af direktivet om barselsorlov\n– en revision af den eksisterende lovgivning, der vedrører lige løn til mænd og kvinder, da den nuværende lovgivning er ineffektiv og ikke kan håndhæves, og den kønsbestemte lønforskel trods utallige kampagner, mål og foranstaltninger i de senere år fortsat er meget stor\n– en sammenhængende europæisk reaktion på de problemer med grundlæggende rettigheder, som LGBTI-personer oplever, i form af en EU-strategi/køreplan imod homofobi og forskelsbehandling på grund af seksuel orientering og kønsidentitet, som Parlamentet og medlemsstater gentagne gange har opfordret til\n– et lovgivningsmæssigt forslag, hvori der indføres bindende regler for ansvarlig virksomhedsadfærd for EU-virksomheder, der opererer i tredjelande, med henblik på at opnå fuld gennemsigtighed i forsyningskæderne, og med særligt fokus på tekstilbranchen\n– en opfølgende foranstaltning for at sikre, at handlingsplanen om retshåndhævelse, god forvaltningspraksis og handel på skovbrugsområdet (FLEGT) fortsat er relevant og tackler de nye drivkræfter bag den ulovlige skovhugst, der hidrører fra omdannelsen af skove til landbrugsplantager, inklusive et forslag om en EU-handlingsplan vedrørende skovrydning\n– at omdanne den nuværende kodeks for god forvaltningsskik til en bindende forordning for at styrke den grundlæggende ret i EU til god forvaltning i den offentlige service, der leveres i dets institutioner, organer, kontorer og agenturer\n– et initiativ til fastlæggelse af de indledende benchmarks for kapitel 23 og 24 med henblik på at forberede åbningen af disse kapitler inden for rammerne af tiltrædelsesforhandlingerne med Tyrkiet\n– et forslag til en fælles holdning om hurtig ratifikation af Kampalaændringerne til Den Internationale Straffedomstol, hvori "aggressionsforbrydelse" defineres af alle medlemsstater\n– et lovgivningsmæssigt forslag om beskyttelse overalt i EU af whistleblowere, der har afsløret uregelmæssigheder, som har betydning for EU's lovgivning og/eller borgere;\nEt par ord om arbejdsmetoden\n52. opfordrer indtrængende Kommissionen til klart at tilkendegive sin hensigt om at respektere, at begge lovgivende institutioner har samme status, især i betragtning af at Parlamentet medvirker til at lette den lovgivningsmæssige byrde, som f.eks. i tilfældet med forslaget om planteformeringsmateriale (COM(2013)0262 – 2013/0137/COD); råder desuden Kommissionen til ikke at benytte Rådets eventuelle forhalingstaktik til at omgå Parlamentets holdning;\n53. understreger sin modstand mod enhver ny interinstitutionel aftale, som vil kompromittere Parlamentets rolle i henhold til traktaten, trække Kommissionens dagsorden ned over Parlamentet og Rådet, underkaste lovgivningsmyndigheden "ekspert"-vurderinger i alle faser og underlægge politiker beslutninger, som er truffet på demokratisk vis, andre prioriteringer, som f.eks. administrativ forenkling eller reduktion af den lovgivningsmæssige byrde;\n54. mener ikke, at Kommissionens politiske retningslinjer må være det eneste grundlag for fastlæggelsen af flerårige prioriteter, for at lovgivningsmyndigheden ikke skal opleve, at dens dagsorden udelukkende er dikteret af kollegiet;\n55. opfordrer indtrængende Kommissionen til at intensivere sin indsats for at overvåge medlemsstaternes gennemførelse af og respekt for EU-retten, navnlig inden for rammerne af en reduceret lovgivningsdagsorden; opfordrer til en bedre og mere systematisk inddragelse af de nationale parlamenter;\n56. pålægger sin formand at sende denne beslutning til Rådet, Kommissionen og medlemsstaternes regeringer og parlamenter.


Forside › Visuelt Forum › Nyhed › Hvem har vundet?\n20. maj 2019 15:07 Bente Stensen Christensen\nHvordan afstemmer vi forventningerne med hinanden og med udbudsgiveren, så processen og samarbejdet med kunden bliver godt, og økonomien hænger sammen?\nGrafisk designer Helle Madsen vandt sammen med designingeniør Martin Aggerbeck og udstillingsarkitekt Mikael Thorsted en konkurrence om indretning af et undervisningslokale på Sydhavnen Genbrugscenter, og det har været et interessant og udfordrende forløb. Hun har gjort sig nogle tanker om samarbejde og konkurrencer:\nHelle Madsen Billede af undervisningslokalet på Sydhavnens Genbrugscenter.\nVi ved jo ikke, hvorfor vi vandt konkurrencen, og hvad de andre deltagere bød ind med, men vi havde faktisk en god fornemmelse, da vi afleverede vores bud i juni 2018. Nu kan resultatet af vores samarbejde endelig ses i Sydhavnens Genbrugscenter, der åbnede med musik og taler lørdag den 11. maj.\nTre fagligheder i et team\nMikael, Martin og jeg er alle tre selvstændige med hver vores fagfelt, og vi har i forskellige sammenhænge arbejdet sammen om udstillingsprojekter.\nMed Martin som projektleder blev vi indbudt til at deltage i konkurrencen om indretning af et undervisningslokale samt udformning af diverse undervisningsmaterialer til 0-6. klassetrin som skulle: indbyde til den autentiske fortælling om affald, genbrug, materialelære, bæredygtighed og cirkulær økonomi.\nUdbudsmaterialet indeholdt en grundig orientering om kundens ønsker med hensyn til undervisningsforløbet, funktioner i indretningen og hvilke grafiske elementer, der skulle fremstilles. Alt var præcist beskrevet i et 49 siders langt dokument.\nKonkurrencer og økonomi\nNår man indbydes til konkurrence, er der ofte et mindre honorar for at deltage. Dilemmaet er, at hvis man ønsker at vinde konkurrencen, så bliver man nødt til at lave et ordentligt stykke arbejde, og det tager tid, meget længere tid, end honoraret kan dække. Samtidig giver det ingen mening at deltage halvhjertet, for så er det fuldstændig spild af tid.\nAltså gav vi den fuld gas, og da beløbet var af en størrelse, som det ikke kunne betale sig at dele i tre som ”løn” til os hver, besluttede vi i stedet at bruge krudtet på at fremstille flotte indbundne udgaver af vores projektbud med illustrationer af Søren Siebuhr og spiste så resten af honoraret op sammen i festlig optimisme. Chancen for at vinde en konkurrence med tre deltagere er trods alt større end i Lotto.\nDet er almindeligt at større opgaver kommer i udbud, og det kan være en frustrerende proces, set fra konkurrencedeltagernes side. Man får et oplæg, og der er mulighed for en smule dialog med kunden; men man mangler fornemmelsen af at samarbejde med kunden og at udvikle en løsning i fælleskab med kunden.\nFor mig lurer der en ufrugtbar usikkerhed over designprocessen i konkurrencesituationen. Så dét at være et team i stedet for at være alene skaber en tryghed og et rum for udvikling og diskussion af idéer, når nu man ikke har kunden at rådføre sig med.\nNår man arbejder i et team med forskellige fagligheder, må man have fuld tiltro til, at hver især har helt styr på egne processer og samtidig være klar til at ændre sine egne valg, hvis det tjener det fælles bedste. Det kræver tillid og åbenhed, og også venlig ærlighed. Når man er tre, er der tre meninger om alt, og det er vigtigt, at alle kan stå inde for de beslutninger, der bliver taget.\nEr konkurrencer en fordel for kunder?\nKonkurrencer er absolut ikke min favoritmåde at starte et samarbejde med en ny kunde. Jeg tror, kunder har en fornemmelse af at få meget for pengene. Og det gør de på en måde og på en anden måde ikke.\nØnsket om at se forskellige bud er forståeligt.\nMen i konkurrencesituationen er der som sagt en del sparring med kunden, der forsvinder.\nFx kan man ikke lave om på udbuddet. De ønsker, der er listet op i udbuddet, skal være ens for alle deltagere. Så hvor man normalt i en designproces med en kunde vil drøfte, om kundens ønsker egentlig er de ”rigtige” ønsker, så må man i konkurrencen sige: ”OK, de vil have det her, så det skal vi lave et forslag til” i stedet for at foreslå dem helt andre løsninger.\nVi vandt en arbejdsopgave\nDa vi vandt konkurrencen, startede arbejdet for alvor. Vi holdt jævnligt arbejdsmøder og gik så hver til sit og udførte, mødtes igen og præsenterede, hvad vi havde lavet siden sidste møde. Det var total optur at mødes igen, for så var vi pludselig tre gange så langt i forhold til, hvad man selv troede. Vi kvalificerede vores løsninger ved at diskutere dem med hinanden, ændre dem og så mødes igen.\nMåske vandt vi, fordi vi havde et element af storytelling med (en af de tendenser, der er beskrevet i rapporten om de visuelle fags fremtid). I oplægget fra kunden blev de ældste uddannet ”affaldsdetektiver”. Det var vi så glade for, at vi gjorde det til historien for hele rummet. Børnene bliver i undervisningsforløbet delt op i grupper og bliver til plastdetektiver, elektronikdetektiver etc. Søren tegnede vores to affaldsdetektiver, og jeg kunne bygge et grafisk univers op omkring de to og deres top secret mission.\nVi har brugt uhyggeligt megen tid på projektet, og på et tidspunkt aftalte vi, at vi måtte holde op med at tælle timer. Der var afsat et bestemt beløb til projektet, og det kunne ikke overskrides. Og vi blev bare deprimerede ved at tænke på, hvordan vores timeløn efterhånden faldt og faldt, fordi vi brugte mere tid, end der var penge til. Der skulle jo også bruges penge på produktion og opbygning af interiør i lokalet.\nEt vilkår for freelanceren\nEn freelancer bliver bedømt på resultatet af sit sidste job. Hvis ikke slutproduktet er i orden, så vil folk, der kommer og ser, hvad du har lavet, ikke have lyst til at bruge dig til et job. Så det er ikke rigtig en mulighed ikke at gøre sit allerbedste.\nMit arbejde er mit visitkort, og jeg kan ikke påhæfte en note om, at det ikke er min skyld, hvis resultatet ikke er i top. Derfor strækker man sig langt. Måske også for langt nogle gange.\nJeg har sideløbende deltaget i en anden konkurrence, hvor det drejede sig om den grafiske udformning af et skolebogssystem, og fornemmelsen af hele tiden at skulle yde en masse, uden at være sikker på at det ville bære frugt, er anstrengende. (Det gjorde det heldigvis, men der er jo andre, der ikke fik opgaven). Jeg ved ikke, om det er ved at være en trend med konkurrenceudskrivning, eller om jeg bare er rendt ind i en stime.\nEt vilkår for mange andre\nInden jeg får alt for ondt af mig selv, må jeg nok hellere huske på, at andre mennesker, der søger faste jobs også gennemgår anstrengende ansættelsessamtaler og grænseoverskridende personlighedstest helt uden løn i konkurrencen om at få deres drømmejob.\n...og en happy ending\nMen nu står der et lokale klar til skoleklasserne, som vi tre er stolte af, og som forhåbentligt vil gøre de kommende generationer til super skarpe affaldsdetektiver.\nIllustrationerne i projektet er skabt af Søren Siebuhr


Stefan Effenberg - Wikipedia, den frie encyklopædi\nStefan Effenberg (født 2. august 1968 i Hamburg, Vesttyskland) er en pensioneret tysk fodboldspiller, der spillede som midtbanespiller hos de tyske klubber Borussia Mönchengladbach, FC Bayern München og VfL Wolfsburg, samt for AC Fiorentina i Italien. Han spillede desuden en årrække på Tysklands landshold, som han repræsenterede ved både EM i 1992 og VM i 1994.\n2. august 1968 (53 år)\nBorussia Mönchengladbach 73 (10)\nBayern München 65 (19)\nAC Fiorentina 56 (12)\nBayern München 95 (16)\nTyskland 35 (5)\nEffenberg startede sin seniorkarriere i 1987 hos Borussia Mönchengladbach, som han var tilknyttet i to perioder i løbet af karrieren. Sine største succeser oplevede han dog under sine to ophold hos FC Bayern München. Han vandt med klubben tre tyske mesterskaber, én DFB-Pokaltitel samt Champions League og Intercontinental Cup i 2001. Med Borussia Mönchengladbach vandt han DFB-Pokalen i 1995.\nEffenberg nåede mellem 1991 og 1998 at spille 35 kampe og score fem mål for Tysklands landshold. Han debuterede for holdet i 1991 og var efterfølgende en del af truppen til både EM i 1992, hvor tyskerne vandt sølv, og siden til VM i 1994 i USA. Efter sidstnævnte slutrunde ragede han dog uklar med landstræner Berti Vogts og nåede siden da kun få landskampe.\n1999, 2000 og 2001 med Bayern München\n1995 med Borussia Mönchengladbach\n2000 med Bayern München\nEffenbergs egen hjemmeside\nHentet fra "https://da.wikipedia.org/w/index.php?title=Stefan_Effenberg&oldid=10911979"\nSidst redigeret den 21. november 2021, klokken 02:19\nDenne side blev senest ændret den 21. november 2021 kl. 02:19.


Fra værgerådene blev nedsat i 1905/1906 førte de en protokol, der kunne dokumentere deres beslutninger og baggrunden for dem.\nDet er stærkt varierende, hvor udførligt protokollerne er ført. Det har været afhængig af den sekretær, som rådet nu lige har haft.\nDer er ringe grund til at betvivle indholdet i beslutningerne. Det har været vigtigt at få ført det rigtige til protokols, og at det faktisk svarede til det, man agtede at gøre. Derimod kan man ikke være helt sikker på, at beslutningen blev ført ud i livet: Der kan være kommet noget i vejen, sagen kan have ændret sig inden beslutningen blev ført ud i livet osv.\nBeskrivelsen af baggrunden kan og vil formentlig ofte være farvet af den beslutning, rådet træffer. Baggrundsbeskrivelsen tjener reelt nemlig også som en begrundelse for beslutningen. Men ligesom beslutningen hviler på en vis grad af enighed i rådet, så vil beskrivelsen ofte også svare til den konsensus, som rådet opnår i forbindelse med forhandlingerne. Helt skæv er den med andre ord næppe.\nVærgerådene hørte under kommunerne, og arkivalierne er ofte afleveret sammen med kommunearkivet til den af Rigsarkivets lokationer, som kommunen hører/hørte under. Nogle kommuner har dog valgt at oprette egne arkiver, og så vil også værgerådets arkivalier skulle findes på det kommunale by- eller stadsarkiv.


About - helbredskontrol\nVigtig information i\nforbindelse med en antistoftest\nEn antistoftest for Covid19 hos Helbredskontrol foretages af en sundhedsfaglig medarbejder.\nTesten foretages med en COVID-19 IgG/IgM SARS-CoV-2 Coronavirus antistoftest, som kan påvise, om man har udviklet antistoffer som følge af en COVID-19 infektion. Testen viser både om man har udviklet IgM (de hurtige) og IgG (de langsomme) antistoffer.\nHvis både IgM og IgG er negative, tyder det på, at man ikke har været smittet. Omvendt indikerer en positiv test, at man har udviklet antistoffer efter tidligere\nCOVID-19 infektion, og derfor muligvis er beskyttet mod COVID-19 fremadrettet.\nDet er dog endnu usikkert, om man er fuldstændigt beskyttet.\nTesten bliver foretaget ved en bloddråbe fra fingeren.\nTesten har testsvar indenfor bare maksimum 15 minutter\nSamlet testkvalitet IgG (98,9%) og IgM (96,1%)\nSensitivitet: IgG (97,4%) og IgM (86,8%)\npecificitet: IgG (99,3%) og IgM (98,6%)\nVores COVID-19 antistoftest er CE-mærket til professionel in vitro diagnostik (IVD). Testen må derfor udelukkende bestilles til professionel brug af sundhedsfagligt personale.\nHelbredskontrol er en nystartet danskejet klinik. Vores mål er at bidrage til vores kunders livskvalitet – og god livskvalitet hænger sammen med et godt helbred.\nMed Helbredskontrol ved din side kan du opnå et fuldt helbredsoverblik. En grundig helbredsundersøgelse vil give os grundlaget for sammen med dig at finde balancen i dit liv. Din sundhedstilstand må ikke være det, der kan være med til at begrænse dig i dit liv.\nI Helbredskontrol ser vi vores kunder som individuelle mennesker. Et sted hvor kunden altid vil være i centrum, og hvor den personlige dialog vil sikre en optimal helbredsundersøgelse, og dermed give kunden det bedste resultat i relation til at opnå bedre trivsel og velvære.\nVores fagpersoner er alle dedikerede indenfor deres speciale, og vi vil benytte vores sundhedsfaglige viden og erfaring til at udvise ansvarlighed i vores arbejde. Vi vil sikre en høj faglig kvalitet ved at være opdateret på den seneste viden samt ved at have det nyeste udstyr. Vi vil stræbe efter at være bedst på vores område. Med høj faglighed, tryghed og gensidig respekt, tror vi på, at vi vil lykkes.


Niall-girl54 - Movellas\nMaleDenmarkMember since 20 Aug 14Age 38Last online 1 years ago\nNiall-girl543 years agoReply\nHvornår kommer mere, virkelige god movella.\nHvornår kommer mere??\nHvornår kommer det næste kap. Pisse godt😋\nHvornår kommer der mere? Pisse god❤❤❤❤\nHvornår kommer der flere kap.\nDet gør der desværre ikke - Vi sletter historien senere. x


Gulvtæpper – Hygge på børneværelset fra Junior Driver | Jollyroom\nInteriør, Tekstiler, Gulvtæpper\nJunior Driver 1\nGulvtæpper – Hygge på børneværelset fra Junior Driver\nEt blødt gulvtæppe i sprudlende farver eller sjove former, sikrer børneværelset mod fodkoldt, og gør det lækkert at gå, lege og ligge på gulvet.\nJunior Driver har alt til små bilentusiaster. I udvalget finder du alt fra flotte Porscher til brand- og lastbiler, som de mindste kan lege med og beundre.\nBilerne i Junior Drivers udvalg er superflotte kopier af virkelige køretøjer, med en masse detaljer og de helt rigtige farver.\nJunior Driver Legetæppe


12 navne der bør headline NorthSide i 2017 / ønskeliste\n12 navne der bør headline NorthSide i 2017\nJamie xx's nattekoncert på NorthSide, 2016. (Foto: Benjamin Nørskov/Soundvenue.)\nI sidste uge kom vores bøn til Roskilde Festivals bookere, og nu er turen så kommet til NorthSide med vores bud på 12 navne, der ville klæde toppen af næste års plakat. Her er både rock, lidt pop, brede hiphop-navne og nogle (synes vi selv) gode bud på de uundgåelige nattefester.\nJoshua Tillman bag det prædikende alias Father John Misty har utallige gange bevist, hvorfor han er et naturtalent på en scene, så selvfølgelig er han et af vores NorthSide-ønsker. Han har det med at løfte sin folkrock til atmosfæriske live-højder og er aldrig bange for at smide en afvæbnende joke afsted.\nMed flere stærke koncerter i bagkataloget er han blevet lidt af en darling i Danmark, og man forstår godt hvorfor. Fadervormanden ville være et scoop af de større for den aarhusianske festival.\nMuligvis. Tillman er for tiden ikke på turné, men måske han arbejder på en efterfølger til sidste års fremragende ‘I Love You, Honeybear’? Han har tidligere udtalt, at et nyt album allerede er skrevet, og med en håndfuld danske koncerter i løbet af 2015 og 2016 kræver et visit vist også, at der kommer nyt materiale på bordet. Men sker det, så er Tillman en mere end oplagt NorthSide-booking.\nAnderson .Paaks stjerne stiger og stiger for hver dag. Hans album ‘Malibu’ står stadig som et af årets bedste, og hans seksstjernede optræden på årets Roskilde Festival var blandt festivalens absolutte højdepunkter – funk, karisma og soul i én bundcharmerende cocktail.\nRoskilde-koncerten foregik som bekendt på en af festivalens mindste scener (Apollo), men vi er ikke det mindste i tvivl om, at .Paak er klar til at spille en større scene op på NorthSide.\nJa da. Paak har holdt sig mere end travlt beskæftiget med utallige gæstevers, en fælles-ep og nu også et kommende album med NxWorries, så hvorfor skulle han sige nej til en imødeset sommerkoncert i det danske til næste år? Det danske publikum elsker ham, og han er født til at stå på en scene. Det er heller ingen hemmelighed, at NorthSide ynder at booke crossover-navne, når det kommer til urbanmusik, og Paaks funky hiphop-hydrid er noget af det lettest spiselige af slagsen, så det ville være tåbeligt ikke i det mindste at forsøge at lande ham.\nDen franske electro-duo er ikke just kommet med en ny, banebrydende formular for deres tungt melodiske funk, men de ved stadig, hvad der virker, og mere skal der egentlig ikke til fra deres side.\nFor nyligt annoncerede de deres kommende tredje album ’Woman’, der lander den 18. november, og skal man dømme ud fra de to singler ’Safe and Sound’ og ’Randy’, er det den samme basfyldte boldgade, musikken boltrer sig i. NorthSide skal bruge to festlige navne til at lukke henholdsvis fredag og lørdag ned, og Justice har før bevist, at de er opgaven værdig – vi gav deres midnatsmesse i 2012 seks stjerner.\nAbsolut. Den parisiske duo har altid gjort en dyd ud af at spille bombastiske live-koncerter i kølvandet på deres projekter, og de har endda udgivet to live-album – en større tour er altså tæt på uundgåelig, hvis man har øje for deres tilbøjeligheder. Det er altid svært at finde navne, der er en stensikker festgaranti, men Justice kan om nogen forvandle NorthSides åbne himmel til en hedonistisk audiofest af de helt store. Mon ikke NorthSides bookere er i fuld gang med at kime franskmændenes repræsentanter ned?\nDet virker næsten som om Suspekt har spillet nonstop, siden de for to år siden udgav deres helt store folkelige gennembrud ‘V’. Deres normale albumcyklus taget i betragtning er 2017 lige et år for tidligt i forhold til album nummer seks, men Rune Rask, Orgi-E og Bai-D har vel næppe tænkt sig at mure sig komplet inde i studiet indtil da.\nSuspekt er et NorthSide-navn på samme måde som Lukas Graham, Mø og Mew har været det før – et dansk hovednavn (dem findes der ikke mange af), som kan samle hele pladsen foran én scene.\nDet er svært at sige. Hvis et nyt album lander i første halvår af 2017 er det oplagt, hvis ikke kræver det, at Suspekt tager på tour for måske at prøve nye sange af. Som sagt har trioen dog spillet masser af koncerter de seneste to år (inkl. Roskilde og Smukfest), så måske man ikke skal lægge så meget i selve bevæggrunden bag. Hvis de har lyst, så gør de det.\nFordi de tre hårfagre softrock-søstre ganske enkelt laver skidegod popmusik. Dette beviste de med debutalbummet ’Days Are Gone’ fra 2013, som de brugte som ideel undskyldning for at drage på turné, der blandt andet bragte dem til Danmark senest i 2014.\nHvad der skulle have været endnu en dansk koncert i Tivoli i år blev dog desværre aflyst på grund af afgørende arbejde på efterfølgeren til debutprojektet, og det er altså mere end sandsynligt, at album nummer to er lige på trapperne.\nDet vil vi klart mene. Søstertrioen har fokus på den gode melodi, og med både folk-, rock- og r’n’b-islæt har de ved flere lejligheder bevist, at de kan tage et dansk publikum med ubesværet storm. Derudover har Haim selv lovet, at de vil gøre alt i deres magt for at råde bod på den aflyste Europa-turné så snart de overhovedet kan, så noget tyder i det mindste på, at de vil tage imod en dansk festivaltjans med åbne arme.\nFordi The xx snart gerne skulle vågne fra deres studiedvale. Bandet har slet ikke turneret siden slutningen af 2014, hvilket nok kan have noget at gøre med Jamie xx’s soloeventyr, der bar frugt i form af det fornemme album ’In Colour’ fra 2015 samt en natteopvisning på dette års NorthSide.\nTrioen arbejder i disse tider på deres tredje album, som fra hestens egen mund skulle være ’In Colour’-inspireret og dermed være noget helt andet end deres to første minimalistiske udspil. Måske betyder det en mere klubbet live-lyd, som Jamie har demonstreret solo? Hvad end det bliver, siger det sig selv, at trioens næste eventyr ville trække stor interesse for NorthSide-gængerne.\nHvem ved, måske med fuldt symfoniorkester som i ovenstående klip? Det har NorthSide gjort før med Antony and the Johnsons.\nHelt klart. Nu har de godt nok ladet os vide, at det kommende album bliver et helt nyt slags bekendtskab, men det er svært at forene sig med tanken om, at de vil gå fuld electro og jage en højtragende klublyd. Hvis de – som vi forventer og håber – holder fast i den kælderbetonede minimalisme, kunne NorthSides festivalmanege danne en ideel ramme for hvad end, der er i musikalsk vente. Festivalen bookede dem tilbage i 2012 få måneder inden deres seneste album ’Coexist’ udkom, så det er ikke utænkeligt, at 2017 kan blive gruppens tilbagekomst til Danmark med et nyt album i sigte.\nVi kan uden et nanosekunds tvivl i stemmen forsikre om, at danskerne er klar på Justin Vernon og resten af slængets comeback, som søsættes om ganske få dage med det nye album ’22, A Million’, der har kastet en række stærke numre og en hjerterørende optræden hos Jimmy Fallon af sig. Man kan roligt forvente, at dominansen vil fortsætte ind i næste år med diverse koncerter, hvilket NorthSide forhåbentlig kan drage nytte af. En kærkommen forlængelse af de to hastigt udsolgte danske koncerter til februar næste år.\nMjah, til dels. I år har Bon Iver en forestående turné, der tager dem 12 steder hen i USA og 19 i Europa til næste år. Bandet vil nok forsøge at kapitalisere på en lukrativ festivalsæson rundt omkring i verden, når det gode vejr rammer efter deres afsluttede turné, men der vil være lynende rift om deres tid. Om det bringer dem et smut til Aarhus vil kun tiden vise.\nNok er han en tand mindre end den mørke flødes fyrste The Weeknd, men Miguel er om nogen liderlighedens r’n’b-mester, som ikke bare sådan kan negligeres. Han emmer af rå seksuel energi, og hans seneste album ’Wildheart’ var injiceret med lækker og ufiltreret elektrisk rock.\nNetop albummets bandintonerende lyd lægger et formidabelt vækstlag for koncertimpulsiv rockjam, så et eventuelt NorthSide-publikum ikke blot skal lægge øjne og ører til en kondenseret r’n’b-fremvisning. Ligesom Anderson .Paak er Miguel en artist, der tilbyder alt godt fra forskellige lejre af musikken – hiphop, funk, soul, r’n’b og rock – så der er noget for næsten enhver smag.\nVi kan i hvert fald gå så langt at sige, at det ikke er usandsynligt. Forføreren har spillet i Danmark et par gange før – senest i Falconer Salen for et år siden med en (lidt for) sexet koncert. Han er altså ikke helt uvant over for danske omgivelser, og det ville ikke undre os det mindste, hvis NorthSide har en føler ude for at høre, om han er ledig til juni næste år. Derudover pudser han i skrivende stund live-evnerne af som support på Sias turné i USA, hvilket muligvis kan betyde, at en soloturné er under opsejling.\nFordi Chance the Rapper er tidens måske mest elskværdige rapper. Hans gospel-inspirerede og feel good-fordrende hiphop er umuligt ikke at holde af, og med ‘Coloring Book’ fra i år fik Chicago-rapperen sit velfortjente gennembrud i bred forstand.\nLigesom Anderson .Paak er Chance en kunstner i den mere bløde ende af hiphop-arenaen, som kan spille fint sammen med NorthSides resterende program.\nMed lidt ønsketænkning. Chance er i øjeblikket på en større turné, som blandt andet bringer ham forbi Falconer Salen i november. Det er nok usandsynligt, at endnu en Europa-turné kommer til at foregå i sommeren 2017, men hvis en række europæiske festivaler går sammen om at hive ham til området, så kunne det være en mulighed.\nNorthSide skal have booket to potente festnavne, og udover Justice ligger Major Lazer lige til højrebenet. Diplo og co. har turneret røven ud af bukserne, men deres kalender stilner af nu her, formentligt for at gøre arbejdet færdigt på det kommende album ‘Music Is the Weapon’, som rygtes ude i løbet af 2017 – vi har allerede fået ‘Cold Water’ som førstesingle.\nHertil er Major Lazer og danske festivaler et ganske fint match – det blev bevist i 2014 på Roskilde og sidste år på Tinderbox.\nDet kommer mest af alt an på, om de har kræfterne. Major Lazer har indtil videre spillet 47 koncerter i 2016, hvilket er noget af en omgang – specielt det stort anlagte show taget i betragtning. Men Diplo lever for den slags, og lander det nye album i foråret, så skal de nok hoppe i tourbussen endnu engang.\nVampire Weekend har godt nok mistet et medlem i altmuligmanden Rostam Batmanglij, men newyorkerne arbejder altså hårdt på deres fjerde album – det har frontmand Ezra Koenig selv sagt.\n‘Modern Vampires of the City’ fra 2013 var et af årets allerbedste album overhovedet, og pladen katapulterede gruppen op i en mere klassisk rockliga med de tidlige afrikanske inspirationskilder lagt i baggrunden. En tidlig aftenkoncert ville være ideel.\nHertil aflyste gruppen deres senest planlagte danske koncert i november 2013, så det er i den grad på tide, at der gøres op.\nDet kommer an på albummet. Koenig har været ekstremt nærig med ledetråde, men det er oplagt at tolke stilheden som arbejdsiver. Kommer albummet i tide, så er Vampire Weekend oplagt til en større festivalturné.\nHvordan kan man ikke ønske sig Radiohead til NorthSide? Briterne står som kæmper indenfor den musikprofil, festivalen har bygget op siden begyndelsen.\nI øjeblikket er de på en bitte international turné med ‘A Moon Shaped Pool’, som lakker mod enden. Den smalle verdensturné kan betyde to ting: Enten at de blot varmer op til noget større, stærkere og bedre, eller at de med det nysgerrige seneste album stræber efter at give en mere intimpræget koncertoplevelse, som ikke behøver folde sig ud foran de helt store publikumsskarer. Lige meget hvad ville Radiohead være et klokkeklart hovednavn og kæmpe scoop for Aarhus-festivalen.\nWell, det er jo lige det. Det kommer fuldstændig an på, hvilket humør Thom Yorke og slænget er i med hensyn til live-udførelsen af deres seneste langspiller. Hvis de vælger at spille festivaler i 2017, bliver det en krig med næb og kløer mellem NorthSide og Roskilde Festival. Og så handler det om at give et tilbud, som briterne ikke kan sige nej til.\nLæs også: 12 navne Roskilde Festival bør booke til Orange Scene


Engelsk nedtur: Så tæt er de på at miste CL-plads – Ekstra Bladet\n16. sep. 2015 kl. 15:54\nEngelsk nedtur: Så tæt er de på at miste CL-plads\nFortsætter den engelske nedtur i Europa, så mister Premier League snart en Champions League-plads\nManchester City klarer sig år efter år dårligt i Europa, og det kan snart koste en engelsk plads i Champions League (Foto: AP)\nChelsea, Manchester City, Arsenal og Manchester United er i år med i Champions League-gruppespillet, men fremover kan det være, at England kun har tre hold med.\nPremier Leagues suveræne tophold fra Manchester City tabte i aftes til Juventus, der er kommet skidt fra start i den italienske Serie A, og den engelske nedtur kan snart begynde at få katastrofale konsekvenser.\nDe seneste år er det nemlig generelt gået ned ad bakke for de engelske klubhold, hvor kun Chelsea har holdt fanen højt med Champions League-titel i 2012 og Europa League-titel året efter.\nI fem sæsoner fra 2008 til 2012 var England nummer et på UEFAs klubrangliste, der bestemmer, hvor mange hold de forskellige lande får med i de europæiske klubturneringer.\nHård kritik: Manchester-hold langt fra Europas store\nEfter sidste sæson var England nummer to, men er nu nede som nummer tre efter Tyskland, og de er også i alvorlig fare for at ryge ud af top-tre, der som de eneste har fire klubber med i Champions League.\nDet står helt fast, at England lige meget hvordan det går i denne sæsons europæiske turneringer også fire hold med i næste sæsons Champions League, men herefter ser det skidt ud.\nFår Italien og England sæsoner på samme niveau som seneste europæiske sæson, så vil Italien gå forbi England, så Italien i næste Serie A-sæson spiller om fire Champions League-pladser, mens England i næste sæson kun spiller om tre Champions League-pladser.\nOg med West Hams og Southamptons tidlig exit er der allerede to engelske hold ude af denne sæsons europæiske turneringer, hvor Italien kun har mistet et hold nemlig Sampdoria.\nBrækkede benet på United-stjerne: Sidst var det mig\nGodt nok har England stadig seks hold med i Europa, mens Italien kun har fem hold med, men Englands mange hold fra start betyder, at deres resultater skal deles med otte, mens Italiens resultater kun skal deles med seks, og dermed kan det blive svært at holde italienerne bag sig.\nEngland kan hermed blive ramt voldsomt af, at de har haft et ekstra hold med via fairplay-ranglisten - samme problem, der tidligere har kostet Danmark point.\nLige nu er der godt fire point mellem England og Italien i englændernes favør, og UEFA giver to point for en sejr og et enkelt for uafgjort, og så skal pointene divideres med antallet af hold. Det betyder, at henter Englands seks tilbageværende hold for eksempel 80 point (80p/8 hold=10) i resten af turneringen, så bliver de indhentet, hvis Italiens fem henter 84 point (84p/6 hold =14) Foto: Bert Kassies\nOg skulle denne sæsons europæiske resultater ikke ramme England hårdt nok til at miste placeringen i top-tre, så ser det ud til at ske sæsonen efter, så man i Premier League 2017/2018 kun spiller om tre Champions League-pladser.\nPå nuværende tidspunkt er England kun decimaler fra at miste tredjepladsen til Italien. Her vil 2011/2012-sæsonen nemlig forsvinde fra fem-års-regnskabet, og det er den sæson, hvor England har klaret sig bedst sammenlignet med Italien.\nEngland skal kun klare sig marginalt dårligere end Italien, før der i 2017/2018 kun er tre Champions League-pladser at spille om i Premier League (Foto: Bert Kassies)\nOg de engelske medier har fået øjnene op for problemstillingen for Premier League-klubbernes.\nSer man på de seneste ti år, så peger pilen nedad for England, mens Italien efter en længere nedtur endelig kan skimte fremgang. Tyskland har de seneste ti år haft konstant fremgang, men aldrig været i top-2, men i denne sæson er de gået forbi England.


Jeg tror min X er voldelig imod vores fælles barn, hvad gør jeg?Hanne Søndergaard Jensen's svar | delebarn.dk\nJeg tror min X er voldelig imod vores fælles barn, hvad gør jeg?\nKære rådgivere hos delebarn.dk\nJeg er far til en datter på 1½ år. Op til for 3 måneder siden har moren og jeg boet i samme hus og begge taget os af vores datter. Moren har siden fødslen været følelsesmæssig ustabil med fysiske og psykiske udfald mod både mig og vores datter. Jeg har mange gange måttet træde ind og skabe den ro omkring vores datter, som hun havde brug for og fjerne vores datter fra moren.\nFor tre måneder siden gik jeg med til at vores datter fik bopælsadresse hos moren, da jeg på daværende tidspunkt valgt at flytte fra vore fælles hjem, da det ikke længere var konstruktivt at bo sammen. Jeg gik med til en 10/4 ordning, pga min situation og vi blev enige om, at når jeg havde fundet en ny fast bopæl og arbejde, så skulle vores datter have meget mere samvær med mig.\nJeg har dog længe ønsket at have bopælsretten pga af at moren var ustabil og voldelig, men op til da havde jeg kun kunnet observere morens ustabile adfærd, men mente ikke at jeg ville kunne bevise dette i statsforvaltningen, så jeg gik modvilligt med til en 10/4 ordning og håbede på at moren ville få det bedre og holde sit ord med at vores datter vil få mere tid med mig, når jeg har fundet et nyt job og hjem.\nDe seneste måneders samarbejde har dog været udfordrende. Når vores datter kommer hos mig er hun urolig og jeg må gøre det samme, som da jeg boede med moren og vores datter, berolige vores datter og hjælpe hende med at få den ophobet stress ud af hendes krop. Vores datter har pga dette altid haft stor lyst til at være med mig, selv om hun skulle være hos sin mor eller andre, hvilket selvfølgelig har frustreret moren, da dette gjorde at hun ikke følte sig tilstrækkelig og god nok.\nDesværre skete der dog en meget uheldig overlevering for en måned siden, hvor moren var meget ustabil og råbte vredt af mig og skældte mig ud foran vores datter, hvilket gjorde at vores datter blev meget utryg og hun grad da jeg tog imod hende og fortsat den halve dag. Dette rystede mig virkelig, da jeg pludselig kunne se hvordan morens psykiske og fysisk voldelige adfærd havde en direkte negativ påvirkning på vores datter, hendes adfærd og min rolle som far. Jeg føler mig ikke længere tryg ved at moren er primære forældre, da hun skaber negative mønstre i vores datter, som gør vores datter utryg, så hun lukker i, bliver ustabil og bange. Ved at have flyttet væk fra moren og vores datter kan jeg ikke længere holde en hånd over vores datter og beskytte hende mod morens psykiske og fysiske vold. Jeg ved heller ikke længere hvornår det finder sted, men ser blot de negative resultater hos vores datter.\nFor 2 uger siden fik jeg en indbydelse til et møde i socialforvaltningen i morens bopælskommune. Uden mit kendskab har moren siden foråret, hvor vi stadig boede sammen, henvendt sig og bedt om akut hjælp og har efterfølgende modtaget flere former for vejledning og støtte fra socialforvaltningen og går nu i terapi. Forvaltningen har sendt mig et brev, hvor der står, til min store lettelse, alt omkring morens voldelige adfærd mod mig og vores datter og en erkendelse fra moren af at adfærden stammede, hvad jeg godt vidste, fra hendes opvækst med en voldelig far og en psykisk voldelig mor. De mener også, hun har været ramt af en middelsvær fødselsdepression og skal have hjælp til at få en bedre forbindelse, tilknytning og kommunikation med vores datter, som er svær for hende.\nMed en stor lettelse over at moren nu selv har tilkendegivet sin voldelige adfærd og fødselsdepression gik jeg håbefuldt til mødet i socialforvaltningen, hvor jeg fik fortalt om mit indtryk af vores datter, at hun er utrolig tryg med mig, hvilket andre også observerer og at jeg kan støtte op om at moren har haft det svært ved at tilknytte sig vores datter og at vore samarbejde har været vanskeligt pga morens fødselsdepressionen og den voldelig adfærd, som jeg indtil nu ikke har vidst hvad jeg skulle stille op med. Jeg sagde straks Ja, da jeg blev indbudt til at deltage i et terapeutisk tiltag sammen med moren, med fokus på vores datters trivsel og bedre kommunikation og samarbejde.\nSamme dag modtog jeg – til min store gru – et brev af moren, hvor hun fortæller, at hun efter konsultation af en børnesagkyndig, der tidligere har været ansat i statsforvaltningen, er blevet rådet til ”i henhold til praksis” at kræve at mit samvær med vores datter skal reduceres fra 10/4 til 11/3. Moren kræver tilmed at jeg maks må have vores datter i 4 sammenhængende dage og at ingen af mine venner eller familie må tage sig af vores datter, da det vil gøre vores datter bange og ustabil. Hvis jeg ikke, senest 4 dage senere, accepterer og skriver under på brevet, har den børnesagkyndige lovet at "...være behjælpelig med at få fremrykket et møde (i Statsforvaltningen), så vi ikke skal vente i mange måneder...". Jeg ved p.t. ikke om moren har henvendt sig og startet en sag i statsforvaltningen.\nJeg er dybt bekymret og chokeret over morens brev, da jeg ser hvordan hendes egen fødselsdepression, ubalance og voldelig adfærd nu kapper over. I brevet fra socialforvaltningen står der - moren ønsker aflastning -, men moren er ustabil og handler i stedet ud af frygt og prøver at fjerne mig som stabil base, hvilket vil gøre vores datters liv endnu mere skrøbeligt. Jeg er bekymret på flere fronter, da vores datter nu har knækket 2-3 kurver i sin vægtkurve, hvilket jeg tror skyldes det psykiske ustabilitet, som moren konstant er i. Vore datter kan ikke slappe af ligesom moren.\nJeg ser at samarbejdet i socialforvaltningen, som vil være godt for vores datter – og for hendes mor – bliver ødelagt af morens trodsighed og trussel om en sag i Statsforvaltningen, da jeg der vil føle mig tvunget til at bruge oplysningerne fra socialforvaltningen om morens voldelige adfærd, manglende samarbejdsevne og fødselsdepression til at fremme min sag, så jeg kan skabe nogle stabile forhold for vores datter.\nEfter at have modtaget brevet fra socialforvaltningen med morens tilkendegivelse, som jeg er enig i, omkring morens fødselsdepression og voldelig adfærd, kan jeg se at jeg mere og mere ønsker at få bopælsretten, så vores datter igen kan få en tryg og stabilt hjem, hvilket jeg nu kan give hende, da jeg igen har fast bopæl og job.\nDenne ændring vil tilmed gøre at moren ikke længere føler sig belastet af at have vores datter, som der står i brevet, og få tid til at få styr på sig selv i stedet for at ødelægge vores datters liv, fordi hun selv er ude af balance. Jeg ønsker at vi som familie med tiden bevæger os mod mere stabilitet og når moren får det bedre ser jeg en bevægelse mod en 7/7 fordeling som den bedste samværsordning for vores datter.\nJeg er dog bange for at moren vil blive mere voldelig, måske mod vores datter, og hade mig pga at jeg gerne vil støtte og have mere tid med vores datter, hvilket vil være endnu et svigt og nederlag i hendes liv, hvilket nok vil gøre at moren helt stopper samarbejdet med mig og derved skaber en endnu være situation for vores datter.\nJeg er i tvivl om hvad jeg skal gøre og hvordan jeg skal handle.\nJeg har bedt om mere betænkningstid, men tror ikke jeg får ret meget.\nSkal jeg lade moren gå til statsforvaltningen eller skal jeg selv kontakte statsforvaltningen? Hvordan ser min situation ud rent juridisk i forhold til dette? Hvordan skal jeg handle?\nHvordan skal jeg forholde mig til den børnesagkyndige, som tilsyneladende ikke kender noget til sagen i socialforvaltningen,\nmen har en klar indflydelse på socialforvaltningen, som måske vil gøre sagen svær for mig?\nOg hvordan passer jeg bedst på vores datter igennem det videre forløb?\nDu stiller mange komplekse spørgsmål og der kan jo gemme sig mange svære problemstillinger i din sag.\nJeg syntes du skal bede statsforvaltningen at børnesagkyndig rådgivning for at opklare og forklare dine synspunkter.\nJeg anbefaler aldrig......


NØDDER – Hårstrå\nSalty Mix Deluxe 300g\nVi er nu med stolthed klar til at lancere vores nyeste nøddemix i rækken af vores lækre og sprøde nøddeblandinger. Denne gang i en ekstra ekstravagant udgave, som både er […]\nAustralske Mandler – Finsaltede 100g\nSaltede mandler er en klassiker, der aldrig går af mode. Vores version af den populære snack er helt enestående og banebrydende. Vi anvender australske mandler, som vi vender i pulveriseret […]\nAustralske Mandler – Groft Saltede 200g\nVores saltede mandler fra Australien er vidunderlig sprøde og lige tilpas saltede. Vores store og crunchy mandel giver et ekstra knas sammenlignet med de gængse saltede mandler på markedet, hvilket […]\nPersiske Pistacienødder – Saltede 100g\nVores saltede persiske pistacienødder er blandt de bedste produkter vi har! Kombinationen af udvælgelsen af den helt rette sórt af pistacie samt den perfekte ristnings- teknik og metode frembringer det perfekte […]\nJumbo Cashewnødder – Ristede & Saltede 100g\nVores store og cremede cashewnødder fra Mozambique smager fantastisk ved ristning og saltning. Her fremhæves den fyldige og cremede smag fra cashewnødden, hvilket sammen med den milde salt smag, giver […]\nJumbo Peanuts – Ristede & Saltede 100g\nHvis du har en ting for salte snacks – og peanuts især, så skulle du tage og smage vores variant. Det er ikke en overdrivelse, når vi siger, at de […]


Alé Seamless Sort køb og tilbud, Bikeinn\nAlé - Herretøj - Undertøj\nProduktbeskrivelse Alé Seamless\nBundlag til max varmeisolering i de koldeste klimaer.\nHos bikeinn har vi kun høj kvalitets cykel vare, så du kun skal tænke på træning. Leder du efter en Alé Seamless? Er heldet med dig! Vi har bikeinn i vores online Herretøj katalog og Undertøj, vi tilbyder cykel, hvis du står og mangler. Læg i kurven og modtag dem på kun få dage.\nBæredygtighed Alé Seamless


sysletrolden: Hjælp mig blogland !\nJeg overvejer om jeg skal male de sidste tre møbler i min stue og alrum. Synes egentlig de er lidt trælse at se på, og kunne godt tænke mig en forfriskning på en relativ billig måde. Møblerne er også gamle - de er alle over 15 år gammel, så det retfærdigør nok bedre min overvejelse.\nOg nu er det I kommer ind i billedet. Det er blandt andet dette bord. Overvejer om det skal være hvid, som så mange andre af mine møbler.\nVitrineskabet her skulle også males så. Og den skulle nok være mint. Vitrinen til venstre er min. Og billedet til højre viser farven, som jeg mener, at den skal have nu. Det er farvekode S 0530 b50g fra DURUP tror jeg.\nOg denne skænk. Den skulle være hvid ligesom bordet i stuen.\nJeg smider lige nogle billeder ind, så I kan se de faver vi allerede har i huset. Manden min mener det hele skal være hvidt, men jeg synes ikke, at det gør noget om en af tingene blir en anden farve.\nHer kan I se hvordan skænk og vitrineskab står i forhold til hinanden.\nHvad mener I? Skal de tre møbler males? Og i så fald hvilken farve? Det kunne også være en anden farve, Men det skal ikke være en voldsom stærk farve.\nIndsendt af Henny kl. 09.13\nfru Øvig 4. februar 2012 kl. 12.16\ndet ville give et meget friskt look hvis dine møbler blev malede. jeg tror jeg ville male bordet hvidt og skænken og vitrinen i en farve. Jeg kan se du har et lilla skab og en turkis kiste, så mit råd vil være at male vitrinen i turkis som din kiste. og skænken ja hvid eller hvad med lilla? Held og lykke med det store arbejde\nHenny 4. februar 2012 kl. 22.01\nJeg vil ikke genbruge den turkise eller den lilla på vitrinen, synes farven bliver for voldsom, hvis den er flere steder i rummet.\nOg lige nu står der faktisk en orange kiste i stuen i stedet for den turkise. MindsteDatter leger nemlig med det der er i den orange (Barbiedukker), og imens står den anden på værelset.\nMajer 4. februar 2012 kl. 13.38\nSynes det er synd hvis alt er hvidt. Hvorfor ikke finde en fælles fed farve fra maleriet til vitrine og skænk? Synes det kunne være fedt med en lækker grøn som der er i billedet eller som din sofapude (selvom det er 2 forskellige rum ;-) Eller nogle af de farver du allerede har. Er vild med dit lilla og turkise ;-)\nSofabord ville jeg ikke røre. Synes det ser fedt ud som det er! Jeg kan godt lide lidt træ og især når det er så flot rustik. _Du kan jo bare friske det lidt op med en slibning og en let olie (som jo nok ødelægger fremtidige muligheder om lige sådan at male det...)\nGlæder mig til at se hvad du finder på ;-) God weekend!\nHenny 4. februar 2012 kl. 22.04\nEn grøn kunne også være en mulighed. Men jeg har allrede en grøn stor potteplante i køkken og en lime grøn kiste, så jeg tror rummet får for mange forskellige grønne farver.\nJa, bordet er gammelt og rustik. Og måske er det en skam at male. Men jeg er bare træt af at glo på den. Den har mange pletter og skjolde. Og tror en gang maling er billigere en et nyt bord uden pletter. Og den har faktisk fået olie, så måske kan den slet ikke males. Hmmm... må spørge en maler om det.\nMajer 5. februar 2012 kl. 07.18\nMal selvfølgelig i en af de grønne farver du allerede har i køkkenet ;-) for nej, der skal heller ikke være 7 forskellige... skænk kunne være flot i grøn eller sort, og vitrine i hvid.\nBord skal nok have en seriøs omgang affedtning inden maling. Men måske kunne bordet blive rigtig flot igen med en seriøs omgang pudsning og måske kunne du slippe af med de fleste pletter, hvis de ikke har fået lov til at trække for dybt ned i træet.\nHenny 5. februar 2012 kl. 15.30\nJa, det er godt nok svært. Tænker over om det liver for hvidt, hvis bordet blir malet. Måske skal den forblive rustik. Skal vist lige se en masse inspiration rundt omkring INDEN jeg tager den beslutning.\nLone 4. februar 2012 kl. 19.05\nTør du virkelig spørge.. Du får nok lige så mange svar som der er bloggere som skriver ind...\nMit bud er måske lidt kedeligt i de flestes øjne.. For jeg elsker nok farver, men har også en tendens til at holde den tilbage i alt andet end puder og tilbehør..\nJeg holder med din mand.. Det skal males men hvidt... Især de ting som skal indeholde ting i flere farver...\nHåber du finder en løsning..\nHenny 4. februar 2012 kl. 22.07\nJa indtil nu ser det sådan nu :-)\nJeg elsker også farver, men synes det kan blive for meget hvis det hele er malet i alle mulige farver.\nHavde ikke lige tænkt over at vitrineskabet jo indeholde ting med farver der kan ses. Så god pointe med at holde den i hvid - måske. Eller måske en svag gul !!!\nSÅ får jeg også lidt af farven fra maleri i rummet som Majer foreslår.\nLone 5. februar 2012 kl. 21.28\nja det var en god idé.. Gul er skøn...\nSort er også en af mine favoritter.. var det en mulighed?\nHenny 5. februar 2012 kl. 21.30\nSort er helt udelukket.\nPuha hvor er det svært.\nKatharina Stendys 4. februar 2012 kl. 19.44\nJeg ville vælge at male møblerne, men ville nok vælge hvid og så måske nogle fede farvede knopper, og måske hyldepapir/tapet inde i vitrinen.\nJeg elsker farver men der kan også blive for meget, hvis du spørger mug :)\nHenny 4. februar 2012 kl. 22.10\nKnopper i farver var også en god mulighed. For dem der er på nu er faktisk ret kedelige. Og med tapet får jeg farve. Men ved ikke om det blir for uroligt.\nOg Ja - for mange farver kan godt blive rodet.\nBlæksprutten 4. februar 2012 kl. 22.57\nUha uha, sikke da et spørgsmål at stille... ;o) Jeg ville male både skænk og vitrine hvid; og sofabordet ville jeg gi' en gang antik-bejdse, for at beholde det rustikke og alligevel gi' det et nyt look. Jeg synes det er SÅ lækkert når man har sin helt egen stil, og tør blande forskellige farver og nyt og gammelt med hinanden. Jeg har selv "en kælling af hver by" - og jeg elsker det; der er nemlig ingen andre der har præcis mage til...\nGod fornøjelse med projektet; er spændt på at se resultatet... ;o)\nHenny 5. februar 2012 kl. 21.29\nDet var også en mulighed.\nIndtil nu hæler (Hedder det det??) min lyst til at male skænk og vitrine hele hvidt. Og bordet er i overvejelse. For hvid er jo ikke en praktisk farve til et bord. Med mindre vi lakrerer det bagefter. Tænke tænke :-)\nAnnchen 5. februar 2012 kl. 23.55\nUhhh Det er svært;) JEg er jo lige så vægelsindet.. Et bord i lys farve/hvid er ikke praktisk, men kunne være flot til det mørke gulv.. Men hvis du kun vil male to ting, kan det godt være jeg ville bevare bordet;) Skænken ville jeg male - og nok i en lys farve.. Men det er jo mig;) Og især hvis du ikke vil genbruge en af pangfarverne;)\nGlæder mig til at se hvad du finder på;)\nHenny 6. februar 2012 kl. 14.29\nJa, jeg er også vægelsindet. Først tager jeg en beslutning, og så læser jeg et nyt forslag, og så tager jeg en ny beslutning.\nMen jeg sætter stor pris på alle kommentarerne. Og det ender også med jeg tager en beslutning. Men det er ikke sikkert den kommer hurtig til mig.\nAnonym 6. februar 2012 kl. 21.31\nEr ked af at bidrage til forvirringen, men jeg synes helt klart, at din vitrine skal være sort - det vil give en rolig baggrund til de ting, som skabet indeholder, og det vil spille perfekt sammen med jeres sorte stole og den sorte lampe på skænken. Det vil bare være så flot og give jeres rum SÅ meget karakter. Skænken ville jeg male hvid. Sofabordet ville jeg male i en gråblå farve, ikke alt for mørk og ikke for blå. Det er en praktisk farve og den vil stå godt til dit lilla skab og kiste uanset om den er orange eller turkis. Passer også godt til sofa og puderne. Samtidig vil en gråblå farve passe rigtig godt til bordets stil. Det var mit forslag - det kribler helt i mine fingre for at svinge penslen hos dig. Jeg håber, du vil vise, hvad du beslutter. Kærlig hilsen Mette, som ingen blog har\nHenny 8. februar 2012 kl. 22.02\nPUHA - nu er jeg vægelsindet. Og nu kan jeg slet ikke beslutte mig. For jeg kan sagtens se alle forslagene for mig. Og synes de er pæne hver for sig. Men jeg kunne godt tænke mig at vide hvilken gråblå farve du havde i tankerne, for det kunne sagtens være en mulighed til bordet.\nTænker lige videre.\nAnonym 20. februar 2012 kl. 00.42\nSer først dit svar nu. Hvis jeg kan få din postadresse, sender jeg dig hjertens gerne et par farveprøver, så du kan se farven. Måske har du en mail, jeg kan skrive til dig på, så jeg kan få din adresse den vej? Kærlig hilsen Mette\nHenny 20. februar 2012 kl. 09.20\nMin mail er henny@hellegaard.net. Skriv til den, og du får min private adresse.\nVil med glæde modtage farveprøver.\nOg min beslutning indtil nu er at skænk og vitrine skal være hvide. Og bordet afhænger af det jeg modtager fra dig :-)\n柯云 19. april 2016 kl. 05.56


Lunde Larsen vil tvinge alle husdyr ind i lukkede stalde | Gylle.dk\nLunde Larsen vil tvinge alle husdyr ind i lukkede stalde\n4. juni 2017 Af Kjeld Hansen 0 Kommentarer\nInd i stalden med jer, siger Lunde Larsen, uanset om I er økokøer eller ej.\nHvis reglerne i de nye forslag til bekendtgørelser fra miljøstyrelsen gennemføres, vil det gå ud over dyrevelfærden, og dansk landbrug vil samles i store, lukkede staldsystemer, skriver Økologisk Landsforening 2. juni 2017. Det er blevet meget tydeligt, at det ikke giver mening at regulere den intensive husdyrproduktion og økologi med de samme miljøregler, skriver foreningen i sit høringssvar\nMiljøstyrelsen har netop haft forslag til ændringer af henholdsvis husdyrgodkendelsesbekendtgørelsen og husdyrgødningsbekendtgørelsen i høring. Økologisk Landsforening stiller sig i et 12 sider langt høringssvar stærkt kritisk overfor ændringsforslagene og konsekvenserne af dem og afviser, at de kan gælde for den økologiske husdyrproduktion. Foreningen undrer sig over, at bekendtgørelserne er i direkte modstrid med tidligere myndighedsorientering til erhvervet og henviser til anbefalingen fra Det Økologiske Erhvervsteam om miljøregulering, som blev offentliggjort i april i år.\nPer Kølster, Økologisk Landsforening.\n– Ændringerne har til formål at regulere ammoniakudledning fra intensive, konventionelle landbrug. Men økologien og dyr på græs kommer i klemme i regler, der er målrettet lukkede stalde. Hvis mere landbrug bliver økologisk, vil der være markant færre dyr og dermed langt mindre ammoniakbelastning. Økologien løser i sig selv det, de nye regler sigter efter. Når systemerne er væsentligt forskellige fra hinanden, så skal reglerne nødvendigvis også være det, siger Per Kølster, formand for Økologisk Landsforening.\nStaldregime trækkes ned over ekstensivt dyrehold\nRegelændringerne er et led i overgangen til den ny miljøregulering, som følger af Landbrugspakken. Her er der taget udgangspunkt i staldanlæggets størrelse i stedet for som nu i antallet af dyr.\n– Det kan give god mening for lukkede intensive husdyrstalde, men hvis man anvender de samme regler på økologien og ekstensive husdyrproduktion i øvrigt, hvor dyrene kommer ud, så får denne produktion aldrig en mulighed for at blive et seriøst alternativ, der kan afløse det landbrug, vi har i dag, siger Per Kølster og fortsætter:\n– Ministeriet vil gerne fjerne byrder på landbruget, men med de nye regler er det kun det konventionelle landbrug med lukkede intensive stalde, der har fået fordele. Små husdyrproducenter, der ikke før var omfattet af reglerne, skal nu leve op til de nye afstandskrav til placering af hytter, læskure og mobile stalde, og det er ikke blevet lettere at eksperimentere med nye løsninger, der øger velfærden for dyrene.\nØkologisk landbrug bør ikke reguleres efter samme regler som de store husdyrfabrikker. Det siger næsten sig selv.\nStrider mod styrelsens eget notat og erhvervsteams anbefalinger\nØkologisk Landsforening undrer sig navnlig over, at de foreslåede regelændringer er i modstrid med et notat og en orientering fra miljøstyrelsen til erhvervet i januar og efterlyser, at der laves en konsekvensvurdering for økologien, inden reglerne gøres gældende for økologer. Økologisk Landsforening henviser i sit høringssvar til anbefaling # 15 fra Det Økologiske Erhvervsteam: ”Ved større nye reguleringstiltag bør der laves en konsekvensvurdering for de økologiske producenter. Det bør samtidig vurderes, i hvilket omfang den økologiske produktion i sig selv bidrager til målet med den nye regulering. For eksempel i form af en tilstrækkelig miljøeffekt. Det vil for eksempel kunne være relevant i forbindelse med indførelse af den målrettede regulering.”\nØkologisk Landsforening kan ikke se anden løsning, end en ny selvstændig regulering, der gælder for det økologiske landbrug. Økologisk Landsforening har sendt sit høringssvar direkte til miljø- og fødevareminister Esben Lunde Larsen og beder om at drøfte konsekvensen for økologien, dyrene og små producenter.\nDe leverede data, men fralægger sig ansvaret for Kjer Hansens kreative udregninger\nLad de rigtige læger komme til


Brugtbørs for digitialt udstyr | Skakbloggen\nBrugtbørs for digitialt udstyr\nDGT og CE produkter er ikke kompatible. Hvis du som klub eller turnerings arrangør søger efter mulighed for at udbygge en eksisterende trådløs DGT Caissa løsning, så har i et problem da DGT desværre ikke længere producerer eller sælger dele til Caissa.\nDet er derfor oplagt i Danmark at fordele udstyr imellem os så nogle klubber kan fortsætte med DGT til trådløse set-up´s, og andre kan skifte til CE trådløse produkter.\nHer kan i derfor få påført jeres annonce, hvis i ønsker at købe eller sælge f.eks. DGT e-board´s, trådløse Caissa dele, DGT digitiale ure mm.\nSelve salg/køb foretages bedst direkte imellem jer som klubber (hvis Skakbloggen er inde over skal vi jo pålægge moms)\nAngiv type af produkt, antal og kontaktinfo.\nHusk at give os besked når udstyret er solgt, så jeres annonce igen fjernes.\nHer kan jeres annonce blive vist gratis:


Rygter: John Terry delt i to - Avisen.dk\nRygter: John Terry delt i to\nSom bekendt har de engelske fodboldspillere meget travlt i disse dage, så travlt at Chelsea anfører John Terry har været nødt til at dele sig i to, for at nå det hele.\n29. december 2006 14:18\nDer er John Terry med mellemnavnet Herkules, der ifølge Daily Express kan være parat til at tørne ud for Chelsea i næste weekend, blot ni dage efter en operation i ryggen. Og så er der John Terry med mellemnavnet Gummi Tarzan (på engelsk Rubber Tarzan), der Ifølge Independent skal ligge og ynke i tre måneder, før han tør spille fodbold igen.\nEt andet engelsk hold, der har brugt juledagene til at promovere sig selv i det store udland, er Accrington Stanley. Holdet spiller i Englands fjerde bedste række, der logisk nok hedder division 2, og Accrington har nu oprettet en asiatisk hjemmeside for at hente flere fans på det lukrative asiatiske marked. Adressen er www.accringtonstanleyasia.com. Her på Rygtebørsen er vi lidt ærgerlige over, at Accrington er kommet os i forkøbet, eftersom vi havde tænkt os at lancere en asiatisk hjemmeside i forbindelse med, at vi præsenterer David Beckham, som ny anfører for vores five a side hold.\nFor dem, der ikke skulle vide det, spiller Rygtebørsen i deres egen række, Galakse Ligaen, der er den 16. bedste i Danmark. I Danmarks bedste række, der hedder Superligaen, har Aab ifølge den Malawianske avis Malawi Nation aftalt et prøveophold med stjernespilleren Moses Chavula. Men Rygtebørsen må desværre skuffe alle dem, der venter i åndeløs spænding på at se magiske Moses i aktion. Manden, der ifølge avisen skulle have stået for kontakten, Kim Splidsboel, kender desværre ikke noget til aftalen. Og i Aab afviser sportsdirektør Lynge Jacobsen også ethvert kendskab til Moses Chavula.\n»Moses? Det siger mig ikke en skid,« siger Lynge Jacobsen.


Idrættens Analyseinstitut - Nyhed: DBU sætter medlemsrekord\nDBU sætter medlemsrekord\nFodbolden under DBU fortsætter sin medlemsfremgang blandt især de yngste. DBU har nu rundet 321.000 medlemmer.\nFodbolden under DBU nyder igen i år godt af en markant medlemsfremgang og cementerer dermed sin position som den klart største idrætsgren under Danmarks Idræts-Forbund.\nIfølge den seneste medlemsstatistik, som DBU offentliggjorde mandag, har boldspilunionen nu 321.222 organiserede medlemmer fordelt på 1.618 klubber.\nDet er en fremgang på lidt over 7.500 medlemmer sammenlignet med 2009, hvor unionen nåede 313.674 medlemmer.\nDet er især de yngste drenge og piger under 13 år, som sikrer DBU fremgangen.\nAntallet af drenge i aldersgruppen 0-12 år er vokset med cirka 3.700 medlemmer, mens der er kommet cirka 1.600 flere piger til. Væksten er sket på trods af et svagt faldende børnetal i befolkningen generelt.\nDBU peger selv på, at forbundet og klubbernes ændrede syn på børne- og ungdomsarbejdet har medvirket til medlemsfremgangen.\n”Jeg tror, at netop vores strategi med blandt andet flere boldberøringer og færre spillere på banen betyder meget for børnene – de synes, det er sjovere, og derfor har de også mere lyst til at fortsætte med at spille fodbold,” siger leder af DBU Børn og Ungdom Steen Jørgensen i en pressemeddelelse.\nHer glæder DBU sig samtidig over, at der også har været en mindre medlemsfremgang blandt teenagerne til og med 18 år. Det er ellers en gruppe, som det traditionelt set er svært at fastholde i såvel fodbolden som den øvrige idræt.\nDe 321.000 medlemmer er ny rekord for DBU.\nSet over en længere årrække er det især kvindernes talstærke entré i sporten, som har været med til at hæve medlemstallet. Mens under 37.000 kvinder spillede fodbold for 20 år siden, er tallet i dag oppe på 66.671. Heraf er næsten halvdelen piger under 13 år.


Ægåbner- Clack - hvid top - KØKKEN - Designertorvet\nÆgåbner- Clack - hvid top\nHar man alt, mangler man bare lige en ægåbner. Det vidste man bare ikke. Ægåbneren hedder egentlig "Eggshellbreakingandperforatingdevice". Den er dekorativ og yders praktisk, idet den perforerer den øverste del af æggeskallen helt lige, hele vejen rundt, så man lige kan løfte æggeskallens top af. Placeres oven på det kogte æg, kuglen løftes op og slippes. Trykket skærer æggeskallen igennem og et let drej får æggeskallen til at følge med af\nKan bruges på alle hønseæggestørrelser. Ved tyk skal, slippes kuglen et par gange, inden man drejer.\nMateriale: Rustfrit stål og gummi/porcelæn


Projekt forhave og opskrift på 3 slags snobrød | Opskrifter | Nanna Pretzmann\nProjekt forhave og opskrift på 3 slags snobrød – Nanna Pretzmann\nEndnu en uge er gået og jeg har ikke fået bagt nær så meget som jeg gerne ville. Kender i det?\nSom jeg har nævnt efterhånden nogle gange og vist en hel del af på Instagram, så har jeg haft gang i det helt store projekt i forhaven. Men grunden, har jeg vist aldrig nævnt. Vi har nemlig den skønneste lukkede baghave, som vi alle nyder godt af, men sagen er den, at den først får sol over middag. Morgensolen har vi på forhaven. Men forhaven bestod indtil nogle uger siden kun af meget lave buske og pigsten. Altså følte man sig lidt til offentligt skue, ved at sidde derude. Nu har vi sat hæk og jeg sniger mig ofte ud på trappen om morgenen, siddende med et tæppe og nyder solens stråler, som man for alvor kan mærke varmen fra. Men projekt forhave opstod også lysten til at pynte og gøre hyggeligt, og jeg kunne selvfølgelig ikke dy mig, da Ellos spurgte mig, om jeg ville lave et lille samarbejde med dem. Det passede ligesom som fod i hose, så jeg gik straks i gang med at lure i deres online have sortiment.\nInden jeg for alvor gik i gang med projekt forhave kunne jeg ikke prale af den mest hyggelige indgang til vores lille hjem.\nSe Ellos store udvalg af haveprodukter\nMen det er altså sket en del forandring, til den bedre side, siden. Pigerne og jeg har været på blomster shopping, plantet i krukker og så har vi ellers hygget om trappen. Egentlig har det været en ret rar måde, at have pigerne med i haven på. De vil så gerne hjælpe og resultatet ses med det samme.\nIndtil videre har jeg ingen havemøbler i forhaven, så jeg bruger blot et par hynder og et tæppe, når jeg sidder på trappen og spiser rundstykker. Det er en ret billig og velfungerende løsning.\n// Siddehynde Marie // Tæppe // Grøn krukke // Terrakotta krukke // Lerkrukke //\nAlt imens jeg, på Ellos, ledte efter krukker, tæpper og hynder til forhaven faldt jeg også over et bålsted. Det røg også i kurven og det har jeg ikke fortrudt et sekundt. Vi har allerede haft gang i snobrøds bagning og jeg forestiller mig, at vi kommer til at gentage succesen mange gange hen over forår og sommer. Den del foregår dog indtil videre i baghaven. Græsset mangler nemlig at begynde og gro i forhaven, så indtil videre er der ret jordfyldt, at opholde sig der.\nHeldigvis er det jo ganske let lige at hapse hynder og tæpper og smide det på græsset i baghaven i stedet. Vejret var virkelig med os i lørdags, da vi sidst tændte op. Faktisk endte vi med at bruge hele dagen i haven. Vi lagde løbende mere brænde på bålet og så stegte vi ellers pølser og bagte snobrød i lange baner. Virkeligt hyggeligt.\n// Glasvase til blomster // Grøn lysestage // Små lysestager // Stor glasstage //\nMåske har i også lyst til at afprøve snobrødene, som vi bagte. Vi gav dem nemlig et tvist og det var så godt. Ungernes favorit var klart pesto og pizza, imens jeg altså var ved at gå ud af mit gode skind over kanelsnurre snobrød. Det var drønlækkert.\nOpskrift på 3 slags snobrød (pizza, pesto og kanelsnurrer)\nSnobrødsdej (cirka 6 styk snobrød)\nCirka 6 dl hvedemel\nTil pizza snobrød bruges også:\nTil pesto snobrød bruges også:\nPesto – lav det selv eller køb et glas\nTil kanelsnurrer snobrød bruges også:\nTilsæt 1 tsk kardemomme til snobrødsdejen\nDe tre ingredienser mikses sammen\nOpløs gæren i det lunkne mælk. Tilsæt de øvrige ingredienser på nær hvedemel. Miks godt. Til sidst tilsættes hvedemel lidt efter lidt til dejen er mættet. Hellere for lidt mel end for meget.\nLad hæve i en god time på køkkenbordet. OBS: dejen kan også koldhæves. Brug gær på størrelse med en ært og lad dejen stå natten over i køleskabet.\nRul dejen ud (cirka 25×40 cm).\nKom fyld på hele firkanten. Fremgangsmåden er den sammen uanset hvilket slags fyldt du bruger.\nFold firkanen på den lange led – fyld mod fyld.\nSkær herefter 6 stykker på den lange led.\nTilberedes over bål. Husk at vikle snobrødet stramt om snobrødspinden, ellers vil det på grund af fyldet let falde af.\nFor at vende tilbage til forhaven, så er udvalget ved Ellos ganske, ganske stort. Jeg har lavet et moodboard, for at forsøge at finde inspiration og at holde mig til den stil, som jeg ønsker mig for forhaven. Det er jo let, at mistet fokus, når man falder over så mange fine ting på en gang. Find udvalget hos Ellos HER.\nSå hyggeligt du gør det i haven:-)\nJeg er vild med dine snobrød.\nHar lige lavet bål, men næste bål så skal dine snobrød prøves af.\nRigtig gode dage ønskes 🙂\nGod fornøjelse med bål – det lyder hyggeligt 🙂 Håber du har en dejlig dag\nEndnu en uge er gået og jeg har ikke fået bagt nær så meget som jeg gerne ville. Kender i det? Nogle gange orker …